qundao/data-zh-poetry huggingface dataset:
雪再作山甫约游雨花台不遂闻与诸公登凤凰台次韵送似
作者：许及之
朝代：宋

骚屑寒威逼重幕，衲被蒙头慵蚤作。
不知一夜雪花飞，但讶五更风力恶。
摩挲病眼试凭陵，把翫清诗何洒落。
好语自足驱疟疠，嘉祥况乃销离瘼。
绝怜冰筯堕修檐，拨触风琴响朱箔。
一冬温暖忧麦蚕，万事乘除等鳬鹤。
为言三凤今河东，曾约连驺出南郭。
山阴舟回虽兴尽，巫峡云归终倖薄。
方疑再往成渺芒，已拉羣公溯寥邈。
九万扶摇不可希，随分榆枋吾亦乐。
雪梨
作者：许及之
朝代：宋
体裁：五言绝句

似雪味能珍，肌肤雪后身。花香还胜雪，未信雪如人。
雪霁早行
作者：许及之
朝代：宋
体裁：五言律诗

蓐食挑镫晕，篮舆破晓氛。雪开千嶂日，冰合一溪云。久客年华度，求官道力分。还乡定春及，物意觉欣欣。
韩干四马诗戏赠世京
作者：许及之
朝代：宋

吾闻北马来西极，骧首蹑云无定姿。俯视双瞳真皎镜，遥怜一骨独权奇。何年惨澹经营处，此日飞扬奔放时。把玩不须嗟岁晚，会看天厩著金羁。
韩干四马诗戏赠世京
作者：许及之
朝代：宋

吾闻北马来西极，骧首蹑云无定姿。
俯视双瞳真皎镜，遥怜一骨独权奇。
何年惨澹经营处，此日飞扬奔放时。
把玩不须嗟岁晚，会看天廐着金羁。
题云起亭
作者：许及之
朝代：宋
体裁：五言绝句

云起有真意，水穷无尽心。盘洲宁涸泽，天下要甘霖。
题元佑诸公跋窦三川诗卷后
作者：许及之
朝代：宋

门前流水古犹今，不见钟期但苦心。
每忆承平爱人物，有谁埋没向山林。
一官黄绶甘肥遯，百首清诗共赏音。
自笑抱关人录录，亦将名字託碑阴。
题元祐诸公跋窦三川诗卷后
作者：许及之
朝代：宋

门前流水古犹今，不见钟期但苦心。每忆承平爱人物，有谁埋没向山林。一官黄绶甘肥遁，百首清诗共赏音。自笑抱关人录录，亦将名字托碑阴。
题北山轩
作者：许及之
朝代：宋

鹏鴳逍遥各适，猿鹤惊怨何知。有瓜得东陵种，无文烦北山移。
题北山轩
作者：许及之
朝代：宋

鹏鷃逍遥各适，猿鹤惊怨何知。
有瓜得东陵种，无文烦北山移。
题可止亭
作者：许及之
朝代：宋

涧叠裴公石，杯形鸱子船。乘流欣遇坎，结网胜临渊。
题可止亭
作者：许及之
朝代：宋

涧迭裴公石，杯形鸱子船。
乘流欣遇坎，结网胜临渊。
题咏亭
作者：许及之
朝代：宋
体裁：五言绝句

无尘元不禊，有酒即为春。一咏得真趣，四时俱可人。
题外祖母夫人李氏墓陟屺亭
作者：许及之
朝代：宋

陟屺哀哀八十亲，渭阳念母我伤情。
等为孝子终身慕，最惨婴儿半路声。
已把山光占塾教，底须宅相写亭名。
登亭更望芙蓉顶，吹棘风前泪併倾。
题外祖母夫人李氏墓陟屺亭
作者：许及之
朝代：宋

陟屺哀哀八十亲，渭阳念母我伤情。等为孝子终身慕，最惨婴儿半路声。已把山光占塾教，底须宅相写亭名。登亭更望芙蓉顶，吹棘风前泪并倾。
题富览亭
作者：许及之
朝代：宋

万峯如鹜万波同，擘浪双鳌跃势雄。
山过江来垂斗柄，水朝宗去涣文风。
家家洙泗絃歌裏，处处蓬瀛图画中。
莫笑先生徒壁立，一番登览兴无穷。
题富览亭
作者：许及之
朝代：宋

万峰如鹜万波同，擘浪双鳌跃势雄。山过江来垂斗柄，水朝宗去涣文风。家家洙泗弦歌里，处处蓬瀛图画中。莫笑先生徒壁立，一番登览兴无穷。
题州宅安航
作者：许及之
朝代：宋

以涉名斋敢自遑，朅来何事得安航。极知平地风波少，得似閒居气味长。旋了儿痴便退食，聊为僧坐静焚香。君恩未报空华发，孤屿扁舟忆故乡。
题州宅安航
作者：许及之
朝代：宋

以涉名斋敢自遑，朅来何事得安航。
极知平地风波少，得似閒居气味长。
旋了儿痴便退食，聊为僧坐静焚香。
君恩未报空华髮，孤屿扁舟忆故乡。
题巢云轩
作者：许及之
朝代：宋

楚望巢云处，长怀曩寓居。飘飘欲仙去，渺渺复愁予。
题巢云轩
作者：许及之
朝代：宋

楚望巢云处，长怀曩寓居。
飘飘欲仙去，渺渺復愁予。
题廨舍壁二首
作者：许及之
朝代：宋

明时有何遗，亦复许掇拾。大言得面陈，小言可封入。有时效疏愚，岂是当务急。每蒙天下施，听之恐不及。退思自生惭，黄卷常在执。旧田虽甚芜，新井尚可汲。勉哉竞斯辰，万一如有立。本不事矰弋，未免执矢疑。客来非不多，益友每远之。薰风时一顾，素抱谁与期。久要竹居叟，谈诗能解颐。两颊贮微笑，径造观我私。请解褦襶衣，相与举近诗。
题廨舍壁二首·其一
作者：许及之
朝代：宋

明时有何遗，亦复许掇拾。大言得面陈，小言可封入。有时效疏愚，岂是当务急。每蒙天下施，听之恐不及。退思自生惭，黄卷常在执。旧田虽甚芜，新井尚可汲。勉哉竞斯辰，万一如有立。
题廨舍壁二首·其一
作者：许及之
朝代：宋

明时有何遗，亦復许掇拾。
大言得面陈，小言可封入。
有时效疎愚，岂是当务急。
每蒙天下施，听之恐不及。
退思自生惭，黄卷常在执。
旧田虽甚芜，新井尚可汲。
勉哉竞斯辰，万一如有立。
题廨舍壁二首·其二
作者：许及之
朝代：宋

本不事矰弋，未免执矢疑。
客来非不多，益友每远之。
熏风时一顾，素抱谁与期。
久要竹居叟，谈诗能解颐。
两颊贮微笑，径造观我私。
请解褦襶衣，相与举近诗。
题廨舍壁二首·其二
作者：许及之
朝代：宋

本不事矰弋，未免执矢疑。客来非不多，益友每远之。薰风时一顾，素抱谁与期。久要竹居叟，谈诗能解颐。两颊贮微笑，径造观我私。请解褦襶衣，相与举近诗。
题张野夫所藏颜持约大招图
作者：许及之
朝代：宋
体裁：七言绝句

颜君思似龙眠苦，贾赋伤于宋玉悲。万古忠魂元不没，令人惆怅大招词。
题忠孝亭
作者：许及之
朝代：宋
体裁：七言绝句

白石陂头斩逆苏，士行却是晋夷吾。功成不掩窥窬志，忠孝何如卞大夫。
题惠崇小景
作者：许及之
朝代：宋

寒林几吹折，冻柳不胜垂。老去机心熟，惊鸥莫浪疑。崔嵬吾肺腑，面目似庐山。江上风涛稳，扁舟得往还。舒徐春昼永，取次小桃红。独爵把枝稳，矜呼立晚风。两蛙随步武，先后得位置。不作渴雨鸣，岂不贤鼓吹。
题惠崇小景·其一
作者：许及之
朝代：宋
体裁：五言绝句

寒林几吹折，冻柳不胜垂。老去机心熟，惊鸥莫浪疑。
题惠崇小景·其三
作者：许及之
朝代：宋
体裁：五言绝句

舒徐春昼永，取次小桃红。独爵把枝稳，矜呼立晚风。
题惠崇小景·其二
作者：许及之
朝代：宋
体裁：五言绝句

崔嵬吾肺腑，面目似庐山。江上风涛稳，扁舟得往还。
题惠崇小景·其四
作者：许及之
朝代：宋
体裁：五言绝句

两蛙随步武，先后得位置。不作渴雨鸣，岂不贤鼓吹。
题所藏二修禊帖后
作者：许及之
朝代：宋
体裁：七言绝句

昭陵脱手已非真，石本流传喜似人。澹墨似肥浓似瘦，骊黄不见见精神。
题文与可山水
作者：许及之
朝代：宋

疎篠寒林手，文家富袜材。
片缣云气足，彷佛认蓬莱。
题文与可山水
作者：许及之
朝代：宋

疏筱寒林手，文家富袜材。片缣云气足，彷佛认蓬莱。
题春风亭
作者：许及之
朝代：宋

亭成秋日榜春风，岁稔时和荷化工。佳事感伤多白发，壮怀突兀祇孤忠。汉兴即有中天运，吏惰元无辟地功。只把春风宣圣化，物华都在发生中。
题春风亭
作者：许及之
朝代：宋

亭成秋日榜春风，岁稔时和荷化工。
佳事感伤多白髮，壮怀突兀祇孤忠。
汉兴即有中天运，吏惰元无闢地功。
只把春风宣圣化，物华都在发生中。
题晓莲图
作者：许及之
朝代：宋

生绡未展已生凉，白白红红映两厢。赖得转庵先著语，几成虚送许文昌。
题晓莲图
作者：许及之
朝代：宋

生绡未展已生凉，白白红红映两厢。
頼得转庵先着语，几成虚送许文昌。
题景贤堂
作者：许及之
朝代：宋
体裁：七言律诗

过眼繁华脱绛英，岁寒松柏只青青。古来何限驰天壤，贤者于今炳日星。意在高山知处乡，训垂后叶见仪刑。此堂应与人无朽，白首韦郎守一经。
题曹娥庙
作者：许及之
朝代：宋
体裁：七言绝句

当日曹娥念父心，千年江水有哀音。可怜七尺奇男子，忍使神州半陆沈。
题有竹轩
作者：许及之
朝代：宋
体裁：五言绝句

家世岂孤竹，夷齐真二难。清风与直节，一一耸高寒。
题柴桑园孤松
作者：许及之
朝代：宋

耻封秦爵五，逃辱若逃暑。
孤立柴桑园，出羣谁敢伍。
题柴桑园孤松
作者：许及之
朝代：宋

耻封秦爵五，逃辱若逃暑。孤立柴桑园，出群谁敢伍。
题水石翎毛
作者：许及之
朝代：宋

此君已可人，更着水石映。
水禽穿林来，相呼復相应。
题水石翎毛
作者：许及之
朝代：宋

此君已可人，更著水石映。水禽穿林来，相呼复相应。
题江心寺
作者：许及之
朝代：宋
体裁：五言律诗

屹立中川屿，江行结斗城。千滩界岩下，两塔涌波擎。布地有沙涨，中天惟月明。清宵挠禅定，端是棹歌声。
题洪子恂所画盘洲图
作者：许及之
朝代：宋
体裁：五言绝句

林塘天遗得，花木地宜栽。细纪平泉咏，挥毫落海苔。
题洪子恂所画盘洲图三首
作者：许及之
朝代：宋

昔见园成今创始，今为图就有闻孙。长松钜竹知无恙，直节清标想故存。摩挲指点经行处，尽和诗篇二百馀。已是步趋瞠若后，或看晚节在归欤。有笔堪耕须苦志，无田可种莫忧贫。细推方寸遗宽地，有此孙枝亦可人。
题洪子恂所画盘洲图三首·其一
作者：许及之
朝代：宋

昔见园成今创始，今为图就有闻孙。
长松鉅竹知无恙，直节清标想故存。
题洪子恂所画盘洲图三首·其一
作者：许及之
朝代：宋

昔见园成今创始，今为图就有闻孙。长松钜竹知无恙，直节清标想故存。
题洪子恂所画盘洲图三首·其三
作者：许及之
朝代：宋
体裁：七言绝句

有笔堪耕须苦志，无田可种莫忧贫。细推方寸遗宽地，有此孙枝亦可人。
题洪子恂所画盘洲图三首·其二
作者：许及之
朝代：宋

摩挲指点经行处，尽和诗篇二百余。
已是步趋瞠若后，或看晚节在归欤。
题洪子恂所画盘洲图三首·其二
作者：许及之
朝代：宋

摩挲指点经行处，尽和诗篇二百馀。已是步趋瞠若后，或看晚节在归欤。
题洪阳洞
作者：许及之
朝代：宋

划开灵怪几千年，传与洪阳二老仙。
石室尽头真境秘，天窗明处葆光圆。
乳泉暖滴烧丹井，芝径畦分种玉田。
不是到来须束火，故应名胜限嚣廛。
题洪阳洞
作者：许及之
朝代：宋

划开灵怪几千年，传与洪阳二老仙。石室尽头真境秘，天窗明处葆光圆。乳泉煖滴烧丹井，芝径畦分种玉田。不是到来须束火，故应名胜限嚣廛。
题浯溪图
作者：许及之
朝代：宋
体裁：七言绝句

山川自昔因人胜，岂爱浯溪爱漫郎。不得中兴摅老笔，两章秋月漫争光。
题漕司涉斋
作者：许及之
朝代：宋
体裁：七言绝句

涉世浑如涉大川，风波过却愈拳拳。朱帘画舫非吾事，只合扁舟听雨眠。
题潘德久所藏杨补之竹梅
作者：许及之
朝代：宋
体裁：七言绝句

竹弟梅兄已可人，老杨笔力更精神。转庵不用持相恼，买得梅坡入梦频。
题瑞宁草虫
作者：许及之
朝代：宋
体裁：七言绝句

候虫微细欲何为，却与鹏抟共一机。须信人心关造化，蜻蜓能点蝶能飞。
题画卷
作者：许及之
朝代：宋

平坡软草细芊芊，碧树遥枝绿荫圆。羊豕自如知饱后，牧儿箕坐得安眠。岩壑林坰景趣幽，等閒鸥鹭亦夷犹。承平人物佳公子，游戏丹青翰墨侯。著莫池塘浩荡秋，露荷风荻冷飕飂。双凫乘雁自寻伴，孤鹭无尘不解愁。弄色阶前各一家，宾秋饯暑度年华。道人落墨聊游戏，认得真为金凤花。擎水端如治大兵，儿曹何事解关情。等閒戏剧休成恶，两个俱双莫挠清。钧有婴儿伉俪情，山川其奈险难平。如何一得戎夷俗，长使中原不用兵。
题画卷·其一
作者：许及之
朝代：宋
体裁：七言绝句

平坡软草细芊芊，碧树遥枝绿荫圆。羊豕自如知饱后，牧儿箕坐得安眠。
题画卷·其三
作者：许及之
朝代：宋

着莫池塘浩荡秋，露荷风荻冷飕飂。
双鳬乘鴈自寻伴，孤鹭无尘不解愁。
题画卷·其三
作者：许及之
朝代：宋

著莫池塘浩荡秋，露荷风荻冷飕飂。双凫乘雁自寻伴，孤鹭无尘不解愁。
题画卷·其二
作者：许及之
朝代：宋

岩壑林坰景趣幽，等閒鸥鹭亦夷犹。承平人物佳公子，游戏丹青翰墨侯。
题画卷·其二
作者：许及之
朝代：宋

岩壑林垧景趣幽，等閒鸥鹭亦夷犹。
承平人物佳公子，游戏丹青翰墨侯。
题画卷·其五
作者：许及之
朝代：宋

擎水端如治大兵，儿曹何事解关情。等閒戏剧休成恶，两个俱双莫挠清。
题画卷·其五
作者：许及之
朝代：宋

擎水端如治大兵，儿曹何事解关情。
等閒戏剧休成恶，两箇俱双莫挠清。
题画卷·其六
作者：许及之
朝代：宋
体裁：七言绝句

钧有婴儿伉俪情，山川其奈险难平。如何一得戎夷俗，长使中原不用兵。
题画卷·其四
作者：许及之
朝代：宋
体裁：七言绝句

弄色阶前各一家，宾秋饯暑度年华。道人落墨聊游戏，认得真为金凤花。
题睡足亭
作者：许及之
朝代：宋
体裁：五言绝句

唐皇溺太真，爱心苦未足。因人忆海棠，何如悟秉烛。
题石乳洞
作者：许及之
朝代：宋
体裁：七言律诗

山前老石碧巑岏，山后萦纡洞府宽。妙处通行随步武，到头平坦上团栾。宝钟池秘金为奏，甘井天成玉作栏。古怪洪阳清石乳，平章留与后人看。
题笋
作者：许及之
朝代：宋
体裁：五言绝句

阿戎胜此君，解颐须折角。玉版得细参，渭川成浪谑。
题索笑亭
作者：许及之
朝代：宋

江南气候宜，冷蕊破寒枝。能共巡檐笑，何妨受雪吹。六出雪中宜，春藏向北枝。巡檐时一笑，玉笛且休吹。
题索笑亭·其一
作者：许及之
朝代：宋
体裁：五言绝句

江南气候宜，冷蕊破寒枝。能共巡檐笑，何妨受雪吹。
题索笑亭·其二
作者：许及之
朝代：宋
体裁：五言绝句

六出雪中宜，春藏向北枝。巡檐时一笑，玉笛且休吹。
题萧相国庙
作者：许及之
朝代：宋

古庙凄凉古镇边，酂阳户口更凄然。封侯当日如今日，越使萧公剩买田。
题萧相国庙
作者：许及之
朝代：宋

古庙凄凉古镇边，酇阳户口更凄然。
封侯当日如今日，越使萧公剩买田。
题豹岩
作者：许及之
朝代：宋

奇峰疑地胜，勒驾恐山灵。何止管中见，全窥文豹形。
题豹岩
作者：许及之
朝代：宋

奇峰疑地胜，勒驾恐山灵。
何止管中见，全闚文豹形。
题车盘图
作者：许及之
朝代：宋
体裁：五言绝句

牛磨人俱转，车旋水即流。争如霖雨足，所至息人牛。
题边鲁生花木翎毛四首
作者：许及之
朝代：宋

绿垂朱雀柳，双燕不胜春。泥落空梁语，之人竟杀身。南国枇杷熟，卑枝结子多。一双拖白练，飞堕绿林阿。小树生荆棘，棠梨结子幽。白头双野鸟，相对菊花愁。梦断江南信，空怜铁石肠。绿么何处去，二鸟独悲伤。
题边鲁生花木翎毛四首·其一
作者：许及之
朝代：宋
体裁：五言绝句

绿垂朱雀柳，双燕不胜春。泥落空梁语，之人竟杀身。
题边鲁生花木翎毛四首·其三
作者：许及之
朝代：宋
体裁：五言绝句

小树生荆棘，棠梨结子幽。白头双野鸟，相对菊花愁。
题边鲁生花木翎毛四首·其二
作者：许及之
朝代：宋
体裁：五言绝句

南国枇杷熟，卑枝结子多。一双拖白练，飞堕绿林阿。
题边鲁生花木翎毛四首·其四
作者：许及之
朝代：宋
体裁：五言绝句

梦断江南信，空怜铁石肠。绿么何处去，二鸟独悲伤。
题金山寺
作者：许及之
朝代：宋
体裁：七言绝句

水月光中全体现，波涛涌处定珠圆。每因王事参差过，更羡仙山晻霭边。
题陈正字贫亦好斋四首
作者：许及之
朝代：宋

陋巷当年一窭人，箪瓢乐处有经纶。居然更起为邦问，岂是先生亦厌贫。只教求食傍人门，彭泽何妨作令君。乡里小儿真解事，归来草木亦欣欣。肠日九回谙世路，肱今三折悟良医。戎郎何自知贫好，却是归来远客知。正字如何例姓陈，饥来一字不资身。更将长技为扁榜，肯信吾家亦有贫。
题陈正字贫亦好斋四首·其一
作者：许及之
朝代：宋
体裁：七言绝句

陋巷当年一窭人，箪瓢乐处有经纶。居然更起为邦问，岂是先生亦厌贫。
题陈正字贫亦好斋四首·其三
作者：许及之
朝代：宋

肠日九回谙世路，肱今三折悟良医。戎郎何自知贫好，却是归来远客知。
题陈正字贫亦好斋四首·其三
作者：许及之
朝代：宋

肠日九迴谙世路，肱今三折悟良医。
戎郎何自知贫好，却是归来远客知。
题陈正字贫亦好斋四首·其二
作者：许及之
朝代：宋
体裁：七言绝句

只教求食傍人门，彭泽何妨作令君。乡里小儿真解事，归来草木亦欣欣。
题陈正字贫亦好斋四首·其四
作者：许及之
朝代：宋
体裁：七言绝句

正字如何例姓陈，饥来一字不资身。更将长技为扁榜，肯信吾家亦有贫。
题隠雾轩
作者：许及之
朝代：宋
体裁：五言绝句

豹变知非虎，磻溪若是班。当年谢安石，只合住东山。
题饭牛亭
作者：许及之
朝代：宋
体裁：五言绝句

好手聊饭牛，不将笏搢插。所以百里奚，牛肥不枯乏。
食蕨
作者：许及之
朝代：宋
体裁：五言绝句

掇芽无掘根，掘根芽必空。乌糯亦彊名，安得隳农功。
马上口占咏席帽
作者：许及之
朝代：宋
体裁：七言绝句

本是田间荷笠身，不堪重戴压乌巾。苦无谏语遮羞得，其奈旁观冷笑人。
驯熊叹
作者：许及之
朝代：宋
体裁：古风

兽名曰熊本逸才，啬夫教之驯若孩。开槛当街作险戏，寻橦旋筵能千回。负戴蹲跠时䀡睒，忽然逸出渠亦敢。啬夫当之作人立，嗟尔勇气终坎壈。问云初教本无法，祇是豚蹄趁饥乏。说似连营饱食人，努力边头厉戈甲。
驯鹿
作者：许及之
朝代：宋
体裁：五言绝句

长见幽苹食，谁分野草眠。随行能缓步，相对可忘年。
骅骝
作者：许及之
朝代：宋
体裁：五言绝句

骅骝绝代无，晚去犹见画。萧然千里姿，耸立亦閒暇。
骤雨忽至
作者：许及之
朝代：宋
体裁：七言律诗

未茨山宇趣储材，屐齿怜穿称意苔。础石润时云气动，茶烟凝处雨声来。蚕家次第三眠柳，江国凄凉五月梅。电脚未收雷殷殷，老农争不笑颜开。
高宗皇帝挽词
作者：许及之
朝代：宋

鳌极恩难报，龙髯恨莫扳。兴平三纪内，寿老九龄间。逊德光千古，仁心亘八寰。数周将必复，盍看版图还。夷夏均哀涕，空同只故仙。衣冠趍禹穴，云日惨尧天。嗣圣昭诚孝，通丧振古先。小臣思罔极，生长中兴年。
高宗皇帝挽词·其一
作者：许及之
朝代：宋

鳌极恩难报，龙髯恨莫扳。兴平三纪内，寿老九龄间。逊德光千古，仁心亘八寰。数周将必复，盍看版图还。
高宗皇帝挽词·其一
作者：许及之
朝代：宋

鳌极恩难报，龙髯恨莫扳。
兴平三纪内，寿老九龄间。
逊德光千古，仁心亘八寰。
数周将必復，盍看版图还。
高宗皇帝挽词·其二
作者：许及之
朝代：宋
体裁：五言律诗

夷夏均哀涕，空同只故仙。衣冠趍禹穴，云日惨尧天。嗣圣昭诚孝，通丧振古先。小臣思罔极，生长中兴年。
高少卿挽词
作者：许及之
朝代：宋

剖竹乘轺课最多，班高惟月正逶迤。千龄圣主难逢际，九帙慈亲奈老何。尚拟鸣珂还里巷，俄伤埋玉向山阿。宣仁忠节平生愿，有子巍登进士科。
高少卿輓词
作者：许及之
朝代：宋

剖竹乘轺课最多，班高惟月正透迤。
千龄圣主难逢际，九袠慈亲奈老何。
尚拟鸣珂还里衖，俄伤埋玉向山阿。
宣仁忠节平生愿，有子巍登进士科。
高峰寺
作者：许及之
朝代：宋

四面峯峦玉斲成，团栾真是梵王城。
名山胜绝兹为冠，墨客冥搜远作程。
清酌献茶修薄供，摄心归敬誓余生。
全家饱暖君恩重，佛日光中祝圣明。
高峰寺
作者：许及之
朝代：宋

四面峰峦玉斲成，团栾真是梵王城。名山胜绝兹为冠，墨客冥搜远作程。清酌献茶修薄供，摄心归敬誓馀生。全家饱煖君恩重，佛日光中祝圣明。
高秀才绅十年前有同邸之旧以剑名堂求诗
作者：许及之
朝代：宋
体裁：七言律诗

沙河灯火闇残更，客舍犹闻讽诵声。科举累人须要了，词章似子岂无成。勋名合是男儿事，通塞能忘造化情。莫向斗牛占气采，夜深只愿少微明。
鬬日红
作者：许及之
朝代：宋
体裁：五言绝句

暮色晓还开，残红委地堆。道如西蜀锦，何似北山莱。
魏河
作者：许及之
朝代：宋
体裁：七言绝句

过却黄河有魏河，燕山直下有通波。不须图写山川势，它日因粮省橐驼。
鱼台
作者：许及之
朝代：宋
体裁：五言绝句

忍口嫌去乙，蓄池怜所丁。故应濠上乐，不羡此湖醒。
鲍融州病足叩谒适遇孝若示融州菊诗和篇次韵
作者：许及之
朝代：宋

不见融州夏涉秋，居然款对豁羁愁。犹存尊足怜同病，不击虚舟任打头。久待一州当敛惠，终烦诸野要营求。我今不啻便应足，独恨於君百未酬。
鲍融州病足叩谒适遇孝若示融州菊诗和篇次韵呈
作者：许及之
朝代：宋

不见融州夏涉秋，居然款对豁羁愁。犹存尊足怜同病，不系虚舟任打头。久待一州当敛惠，终烦诸野要营求。我今不啻便应足，独恨于君百未酬。
鲍融州病足叩谒适遇孝若示融州菊诗和篇次韵呈
作者：许及之
朝代：宋

不见融州夏涉秋，居然款对豁羁愁。
犹存尊足怜同病，不繫虚舟任打头。
久待一州当敛惠，终烦诸野要营求。
我今不啻便应足，独恨于君百未酬。
鴈来红
作者：许及之
朝代：宋

非花非叶艷茸茸，鴈未来时已自红。
多似锦衣明昼绣，好同旌节种秋风。
鸡冠麤俗难争长，金凤低徊漫作丛。
谁道后庭遗恨曲，龙蟠王气正豪雄。
鷄冠
作者：许及之
朝代：宋

晦雨难渝操，朝阳易染殷。
来从纪渻宅，不斗但峩冠。
鸂鶒濑
作者：许及之
朝代：宋
体裁：五言绝句

打鸭惊鸳起，忘鸥得鶒驯。世间能去我，物外总输人。
鸡冠
作者：许及之
朝代：宋

晦雨难渝操，朝阳易染殷。来从纪渻宅，不斗但峨冠。
鹅梨
作者：许及之
朝代：宋
体裁：五言绝句

大谷固绝品，鹅梨亦遗味。名园见似人，神皋花溅泪。
麝香萱
作者：许及之
朝代：宋

南熏吹麝馥，背树染鹅黄。
裏许香为德，中央色自庄。
洛津行夕佩，仙掌洗晨粧。
真为忘忧赏，看云恋故乡。
麝香萱
作者：许及之
朝代：宋

南薰吹麝馥，背树染鹅黄。里许香为德，中央色自庄。洛津行夕佩，仙掌洗晨妆。真为忘忧赏，看云恋故乡。
麝香萱
作者：许及之
朝代：宋
体裁：五言绝句

香客忽破鼻，从事宜到脐。忧端集无所，醉倒休扶携。
黄叔万知县以鲁名斋求诗将赴公安并以为饯
作者：许及之
朝代：宋
体裁：七言律诗

堂堂张也竟难为，一唯工夫鲁得之。得兔故应忘百虑，亡羊正尔失多歧。千林摇落青还在，孤月当空影自随。昔日校官今作县，鲁斋行处即吾师。
黄精
作者：许及之
朝代：宋

白发终烦扫，黄精莫认花。叶疑新竹箭，根类老姜芽。
黄精
作者：许及之
朝代：宋

白髮终烦扫，黄精莫认花。
叶疑新竹箭，根类老姜芽。
黄莺儿
作者：许及之
朝代：宋

莺雏初出谷，迁木寄晴花。不解如簧语，犹疑度柳斜。
黄蔷薇
作者：许及之
朝代：宋

佳色光浮额，微香露着衣。
枝条还更好，花品世间稀。
黄蔷薇
作者：许及之
朝代：宋

佳色光浮额，微香露著衣。枝条还更好，花品世间稀。
黄香梅
作者：许及之
朝代：宋
体裁：五言绝句

多叶似太繁，浅装还越样。格韵细题评，远出红梅上。
黄鶑儿
作者：许及之
朝代：宋

鶑雏初出谷，迁木寄晴花。
不解如簧语，犹疑度柳斜。
龟巢
作者：许及之
朝代：宋
体裁：五言绝句

藏六自为巢，巢莲岁久交。支床犹耐辱，曳尾敢辞嘲。
三月十九日同亨仲按乐大晟
作者：许景衡
朝代：宋
体裁：七言律诗

闻道莺花满上林，寻芳谁更畏霖霪。鸣鸠乳燕春欲晚，去马来牛泥自深。出火星坛方肇祀，联镳乐府按新音。溶溶九陌皆流水，撩动平生江海心。
上时相寿五首
作者：许景衡
朝代：宋

閒看暖律几时回，已觉阴云四面开。万物定知春色近，三台今引岁星来。竞拈彩笔题诗句，端为苍生祝寿杯。师保从来周召事，直须两两位公槐。年年燕喜倍光荣，兰玉称觞满相庭。信宿尚馀元夜月，上台却是老人星。包荒度量侔河岳，盖世功名在典刑。一语堪为我公寿，圣贤相与合千龄。清净端为物外仙，经纶犹有世间缘。坐令四海浑无事，付与群生大有年。南极老人今日见，西楼明月夜来圆。吾君万寿公同德，绿发朱颜照冕蝉。槐庭三入妙经纶，百度分明又一新。上欲无为成至治，天教难老为斯民。川涂荡荡初消冻，草木欣欣各自春。谁信尘埃尚羁旅，四年企首望洪钧。上帝分明悯下民，挺生贤杰在斯辰。莲华叶上青髯老，萱草堂前艳蕊春。尽阅搢绅归藻鉴，频教动植入陶钧。古来多少调羹手，独见缁衣有世臣。
上时相寿五首·其一
作者：许景衡
朝代：宋
体裁：七言律诗

閒看暖律几时回，已觉阴云四面开。万物定知春色近，三台今引岁星来。竞拈彩笔题诗句，端为苍生祝寿杯。师保从来周召事，直须两两位公槐。
上时相寿五首·其三
作者：许景衡
朝代：宋

清净端为物外仙，经纶犹有世间缘。
坐令四海浑无事，付与羣生大有年。
南极老人今日见，西楼明月夜来圆。
吾君万寿公同德，绿髪朱颜照冕蝉。
上时相寿五首·其三
作者：许景衡
朝代：宋

清净端为物外仙，经纶犹有世间缘。坐令四海浑无事，付与群生大有年。南极老人今日见，西楼明月夜来圆。吾君万寿公同德，绿发朱颜照冕蝉。
上时相寿五首·其二
作者：许景衡
朝代：宋

年年燕喜倍光荣，兰玉称觞满相庭。
信宿尚余元夜月，上台却是老人星。
包荒度量侔河岳，盖世功名在典刑。
一语堪为我公寿，圣贤相与合千龄。
上时相寿五首·其二
作者：许景衡
朝代：宋

年年燕喜倍光荣，兰玉称觞满相庭。信宿尚馀元夜月，上台却是老人星。包荒度量侔河岳，盖世功名在典刑。一语堪为我公寿，圣贤相与合千龄。
上时相寿五首·其五
作者：许景衡
朝代：宋

上帝分明悯下民，挺生贤杰在斯辰。莲华叶上青髯老，萱草堂前艳蕊春。尽阅搢绅归藻鉴，频教动植入陶钧。古来多少调羹手，独见缁衣有世臣。
上时相寿五首·其五
作者：许景衡
朝代：宋

上帝分明悯下民，挺生贤杰在斯辰。
莲华叶上青髯老，萱草堂前艶蘂春。
尽阅搢绅归藻鑑，频教动植入陶钧。
古来多少调羮手，独见缁衣有世臣。
上时相寿五首·其四
作者：许景衡
朝代：宋
体裁：七言律诗

槐庭三入妙经纶，百度分明又一新。上欲无为成至治，天教难老为斯民。川涂荡荡初消冻，草木欣欣各自春。谁信尘埃尚羁旅，四年企首望洪钧。
上章倅二首
作者：许景衡
朝代：宋

海内名闻久，江边岁复期。美才由世济，清节畏人知。郡国已无事，朝廷方有为。会参鸿雁序，归去凤凰池。簿领勤官府，声名振士林。虽云心尚在，自觉力难任。岁月淹多病，江山入苦吟。高堂昔三叹，亦恐负知音。
上章倅二首·其一
作者：许景衡
朝代：宋

海内名闻久，江边岁复期。美才由世济，清节畏人知。郡国已无事，朝廷方有为。会参鸿雁序，归去凤凰池。
上章倅二首·其一
作者：许景衡
朝代：宋

海内名闻久，江边岁復朞。
美才由世济，清节畏人知。
郡国已无事，朝廷方有为。
会参鸿鴈序，归去鳯凰池。
上章倅二首·其二
作者：许景衡
朝代：宋

簿领勤官府，声名振士林。虽云心尚在，自觉力难任。岁月淹多病，江山入苦吟。高堂昔三叹，亦恐负知音。
上章倅二首·其二
作者：许景衡
朝代：宋

簿领勤官府，声名振士林。
虽云心尚在，自觉力难任。
岁月淹多病，江山入苦吟。
高堂昔三嘆，亦恐负知音。
与言叙己卯之别
作者：许景衡
朝代：宋
体裁：七言律诗

放逐归来梅子真，江边无限送行人。千钟桑落开新酿，十里梅花正早春。邂逅喜君方筮仕，经过嗟我倍思亲。惊回十二年前梦，陈迹依然泪满巾。
世綵堂
作者：许景衡
朝代：宋
体裁：七言律诗

菜子斑衣祇一身，未如今日剑溪滨。一门纯孝非无种，百岁高堂更有人。饶得云孙千指盛，知他间世几番新。太平佳话君休惜，洗我从来两耳尘。
东郊
作者：许景衡
朝代：宋

东郊过新雨，野色何氛氲。
嘉苖起萎病，万顷堆寒云。
田父揖行客，苦诉村墟贫。
年年夏旱时，赤地流黄尘。
小儿困锄耘，烈日背欲皴。
大儿斡水车，手足无完筋。
官租且不供，矧欲养吾身。
东邻久无烟，几口能生存。
西邻逐熟去，今作何乡人。
行客谢老农，艰难困劳尘。
而今新官家，寛大布深仁。
大臣亦端良，乘时转鸿钧。
汝岂不自觉，新岁雨泽匀。
寰区日宁靖，百物方欣欣。
尔曹死亦足，及为太平民。
东郊
作者：许景衡
朝代：宋

东郊过新雨，野色何氛氲。嘉苗起萎病，万顷堆寒云。田父揖行客，苦诉村墟贫。年年夏旱时，赤地流黄尘。小儿困锄耘，烈日背欲皴。大儿斡水车，手足无完筋。官租且不供，矧欲养吾身。东邻久无烟，几口能生存。西邻逐熟去，今作何乡人。行客谢老农，艰难困劳尘。而今新官家，宽大布深仁。大臣亦端良，乘时转鸿钧。汝岂不自觉，新岁雨泽匀。寰区日宁靖，百物方欣欣。尔曹死亦足，及为太平民。
东郊
作者：许景衡
朝代：宋
体裁：古风

东郊过新雨，野色何氛氲。嘉苗起萎病，万顷堆寒云。田父揖行客，苦诉村墟贫。年年夏旱时，赤地流黄尘。小儿困锄耘，烈日背欲皴。大儿斡水车，手足无完筋。官租且不供，矧欲养吾身。东邻久无烟，几口能生存。西邻逐熟去，今作何乡人。行客谢老农，艰难困劳尘。而今新官家，宽大布深仁。大臣亦端良，乘时转鸿钧。汝岂不自觉，新岁雨泽匀。寰区日宁靖，百物方訢訢。尔曹死亦足，及为太平民。
乐寿驿诗
作者：许景衡
朝代：宋
体裁：七言律诗

迢迢古驿倚城隈，使者当年几往来。慨慷谁无致君意，急难方见济时才。自知敌气终须慑，更觉天书不浪开。堂上遗尘何处去，太平父老独徘徊。
乙巳五月十八日沈元鼎招饭昭庆登白莲望湖楼汎舟过灵芝少憩孤山下七绝句
作者：许景衡
朝代：宋

莲社群公迹已陈，壁间诗句尚清新。湖山俛仰成今古，更好留题遗后人。楼前湖水与堤平，湖上周遭翡翠屏。徙倚阑千聊寓目，知公教我醉时醒。藕花乱点水中天，小雨轻阴淡暮山。试倩舟师连荡桨，要随飞鹭过前湾。鸣琴馀暇即湖山，飞鹢传觞缥缈间。只恐双凫朝帝所，不容长伴老人閒。几年尘土客京华，梦到西湖佛子家。今日扁舟还似梦，不知流落在天涯。蘋末浑无向晚风，湖光湛湛磨青铜。平生个处要如许，尘垢从今一洗空。雨过孤峰濯翠鬟，亭亭倒影夕阳间。夷犹待看湖中月，可奈城门欲上关。
乙巳五月十八日沈元鼎招饭昭庆登白莲望湖楼汎舟过灵芝少憩孤山下七绝句·其一
作者：许景衡
朝代：宋

莲社群公迹已陈，壁间诗句尚清新。湖山俛仰成今古，更好留题遗后人。
乙巳五月十八日沈元鼎招饭昭庆登白莲望湖楼汎舟过灵芝少憩孤山下七绝句·其六
作者：许景衡
朝代：宋

蘋末浑无向晚风，湖光湛湛磨青铜。平生个处要如许，尘垢从今一洗空。
乙巳五月十八日沈元鼎招饭昭庆登白莲望湖楼汎舟过灵芝少憩孤山下七绝句·其四
作者：许景衡
朝代：宋

鸣琴馀暇即湖山，飞鹢传觞缥缈间。只恐双凫朝帝所，不容长伴老人閒。
乙巳五月十八日沈元鼎招饭昭庆登白莲望湖楼泛舟过灵芝少憩孤山下七绝句·其一
作者：许景衡
朝代：宋

莲社羣公迹已陈，壁间诗句尚清新。
湖山俛仰成今古，更好留题遗后人。
乙巳五月十八日沈元鼎招饭昭庆登白莲望湖楼泛舟过灵芝少憩孤山下七绝句·其七
作者：许景衡
朝代：宋
体裁：七言绝句

雨过孤峰濯翠鬟，亭亭倒影夕阳间。夷犹待看湖中月，可奈城门欲上关。
乙巳五月十八日沈元鼎招饭昭庆登白莲望湖楼泛舟过灵芝少憩孤山下七绝句·其三
作者：许景衡
朝代：宋
体裁：七言绝句

藕花乱点水中天，小雨轻阴淡暮山。试倩舟师连荡桨，要随飞鹭过前湾。
乙巳五月十八日沈元鼎招饭昭庆登白莲望湖楼泛舟过灵芝少憩孤山下七绝句·其二
作者：许景衡
朝代：宋
体裁：七言绝句

楼前湖水与堤平，湖上周遭翡翠屏。徙倚阑千聊寓目，知公教我醉时醒。
乙巳五月十八日沈元鼎招饭昭庆登白莲望湖楼泛舟过灵芝少憩孤山下七绝句·其五
作者：许景衡
朝代：宋
体裁：七言绝句

几年尘土客京华，梦到西湖佛子家。今日扁舟还似梦，不知流落在天涯。
乙巳五月十八日沈元鼎招饭昭庆登白莲望湖楼泛舟过灵芝少憩孤山下七绝句·其六
作者：许景衡
朝代：宋

苹末浑无向晚风，湖光湛湛磨青铜。
平生箇处要如许，尘垢从今一洗空。
乙巳五月十八日沈元鼎招饭昭庆登白莲望湖楼泛舟过灵芝少憩孤山下七绝句·其四
作者：许景衡
朝代：宋

鸣琴余暇即湖山，飞鹢传觞缥缈间。
只恐双鳬朝帝所，不容长伴老人閒。
乙巳八月二十九日宿内府梦过村落循溪而行问路旁人家此云何曰士村也涉溪入山崦谓同行曰此可赋诗因得鸠燕二句既觉足之以为异日之观
作者：许景衡
朝代：宋
体裁：七言律诗

杖策徐行山水间，天然新句得非难。鸣鸠报雨天欲晓，紫燕哺雏春尚寒。物外胜游方自适，枕边幽梦忽惊残。士村他日寻陈迹，却记曾为内府官。
九日
作者：许景衡
朝代：宋
体裁：五言律诗

青女飞霜重，黄花挹露鲜。伊人今已矣，节物独依然。抚事真疑梦，登高泪迸泉。关河重回首，烟草夕阳天。
九日追怀叔父兄长登高
作者：许景衡
朝代：宋

殊方复嘉节，对酒重悲嗟。逝水人何处，荒篱菊自花。南楼秋色远，西岭夕阳斜。旧日登高处，于今定几家。
九日追怀叔父兄长登高
作者：许景衡
朝代：宋

殊方復嘉节，对酒重悲嗟。
逝水人何处，荒篱菊自花。
南楼秋色远，西岭夕阳斜。
旧日登高处，于今定几家。
乡会诗钱晋臣和韵谢之
作者：许景衡
朝代：宋

流落湖海间，十载苦卑湿。
生还亦何事，犹未扫余习。
天葩发新句，珠履追旧集。
和篇纷四来，文采各荧熠。
轰鋐金石动，凄楚风雨急。
土风自难忘，岂类南冠絷。
英英王者后，文武盛爵邑。
清深如古井，短绠未易汲。
如何示同好，醉墨犹我及。
年来穷到底，屋壁徒四立。
此行亦何幸，珠玉得屡挹。
骐驎委六辔，万里无险涩。
他年乘高车，何人犹戴笠。
乡会诗钱晋臣和韵谢之
作者：许景衡
朝代：宋

流落湖海间，十载苦卑湿。生还亦何事，犹未扫馀习。天葩发新句，珠履追旧集。和篇纷四来，文采各荧熠。轰鋐金石动，凄楚风雨急。土风自难忘，岂类南冠絷。英英王者后，文武盛爵邑。清深如古井，短绠未易汲。如何示同好，醉墨犹我及。年来穷到底，屋壁徒四立。此行亦何幸，珠玉得屡挹。骐驎委六辔，万里无险涩。他年乘高车，何人犹戴笠。
书听雨亭呈元老
作者：许景衡
朝代：宋
体裁：古风

无雨我掩耳，有雨我不闻。我岂妄人耶，心手自纷纭。老人登斯亭，听否了不分。前山忽震雷，后山堆白云。
亚叟惠腊粥次韵
作者：许景衡
朝代：宋

飞琯迎长候，香糜入腊新。交情最怜客，节物独惊人。云意安排雪，梅香告报春。病中疏酒盏，兀坐惜芳辰。
亚叟惠腊粥次韵
作者：许景衡
朝代：宋

飞管迎长候，香糜入腊新。
交情最怜客，节物独惊人。
云意安排雪，梅香告报春。
病中疏酒琖，兀坐惜芳辰。
亚叟惠龙脑菊二绝
作者：许景衡
朝代：宋

州县徒劳可自咍，便怜三径老莓苔。拂衣未作归来计，且把黄花到处栽。正色最宜霜后见，清香自是药中珍。明年把酒东篱下，采采何如旧主人。
亚叟惠龙脑菊二绝·其一
作者：许景衡
朝代：宋
体裁：七言绝句

州县徒劳可自咍，便怜三径老莓苔。拂衣未作归来计，且把黄花到处栽。
亚叟惠龙脑菊二绝·其二
作者：许景衡
朝代：宋
体裁：七言绝句

正色最宜霜后见，清香自是药中珍。明年把酒东篱下，采采何如旧主人。
代书寄福清王居士
作者：许景衡
朝代：宋

前日匆匆问起居，此心耿耿复何如。身从驿骑三千里，人在天涯八十馀。自是浮云有南北，谁知明月满空虚。半生俯仰今尘土，安得从容扣草庐。
代书寄福清王居士
作者：许景衡
朝代：宋

前日匆匆问起居，此心耿耿復何如。
身从驿骑三千里，人在天涯八十余。
自是浮云有南北，谁知明月满空虚。
半生俯仰今尘土，安得从容扣草庐。
仲焕雪中见过因留小酌
作者：许景衡
朝代：宋

阳复日虽长，岁暮气犹惨。马曹縻管库，兀坐长战颔。岂无红垆炭，欲取终不敢。亦有兵厨酒，只指弗容染。蹉跎为禄仕，黾勉从吏检。晨趋析毫分，暮色俄黯黮。天公复衒巧，六出纷如糁。自惭非安道，谁肯泛清剡。慇勤绛帐客，竹舆甘顿撼。可是乘兴来，正坐怜壈坎。驼褐点白玉，乌帽从风飐。长衢得回驾，寒光照肝胆。湿薪嘘白烟，孤灯袅红燄。荒斋聊一笑，俗境洗瑕黡。江梅写春意，粉面谁妆点。疏影落清尊，劝人倾潋滟。念君齐鲁秀，文字垂琬琰。俛首江汉间，为人作模范。府中多豪隽，渌水浮菡萏。珍烹穷水陆，何独嗜昌歜。仁圣今在御，威柄方亲揽。君看盈尺瑞，端自天心感。太平容冗散，万一逃汰贬。追随有馀日，相与乐闲淡。人生随所遇，何者为夷险。要当反自味，岂特尝橄榄。
仲焕雪中见过因留小酌
作者：许景衡
朝代：宋

阳復日虽长，岁暮气犹惨。
马曹縻管库，兀坐长战颔。
岂无红垆炭，欲取终不敢。
亦有兵厨酒，隻指弗容染。
蹉跎为禄仕，黾勉从吏检。
晨趋析毫分，暮色俄黯黮。
天公復衒巧，六出纷如糁。
自惭非安道，谁肯泛清剡。
慇懃绛帐客，竹舆甘顿撼。
可是乘兴来，正坐怜壈坎。
驼褐点白玉，乌帽从风飐。
长衢得回驾，寒光照肝胆。
湿薪嘘白烟，孤灯袅红燄。
荒斋聊一笑，俗境洗瑕黡。
江梅写春意，粉面谁粧点。
疏影落清尊，劝人倾潋灔。
念君齐鲁秀，文字垂琬琰。
俛首江汉间，为人作模范。
府中多豪隽，渌水浮菡萏。
珍烹穷水陆，何独嗜昌歜。
仁圣今在御，威柄方亲揽。
君看盈尺瑞，端自天心感。
太平容冗散，万一逃汰贬。
追随有余日，相与乐闲淡。
人生随所遇，何者为夷险。
要当反自味，岂特甞橄榄。
任夫人挽词
作者：许景衡
朝代：宋

荣养方南国，安舆更北辕。从容对孙子，闻问及平反。无复承颜乐，犹馀在耳言。会看坟上柏，千尺倚高原。
任夫人挽词
作者：许景衡
朝代：宋

荣养方南国，安舆更北辕。
从容对孙子，闻问及平反。
无復承颜乐，犹余在耳言。
会看坟上柏，千尺倚高原。
休师惠诗次韵
作者：许景衡
朝代：宋
体裁：七言律诗

也知寸木可高岑，肯负平生学古心。王事曾无丝粟补，鬓毛已觉雪霜侵。寓留古寺聊登览，喜有高僧与对吟。更忆仙山最深处，岩前小雨弄晴阴。
会余庆
作者：许景衡
朝代：宋

山城动是三年别，古寺今陪半日閒。
簿领嗟余多眊矂，道涂怜子亦间关。
并游天上皆英俊，几箇江边肯往还。
莫惜一尊相伴醉，已将毛髮等丘山。
会馀庆
作者：许景衡
朝代：宋

山城动是三年别，古寺今陪半日閒。簿领嗟余多眊氉，道涂怜子亦间关。并游天上皆英俊，几个江边肯往还。莫惜一尊相伴醉，已将毛发等丘山。
伯氏
作者：许景衡
朝代：宋
体裁：五言律诗

伯氏古豪士，何曾与俗同。酒狂天地外，诗句笑谈中。池水添新绿，林花看旧红。向来多乐事，天末任漂蓬。
依虞仲韵寄刘元礼
作者：许景衡
朝代：宋

先友相从古所惇，杖藜当日喜盘桓。
云泉何啻千年别，尘土长怀一笑懽。
但扫劳心身后事，何须天地掌中观。
果容怜念如前约，卜筑从今始苟完。
依虞仲韵寄刘元礼
作者：许景衡
朝代：宋

先友相从古所惇，杖藜当日喜盘桓。云泉何啻千年别，尘土长怀一笑欢。但扫劳心身后事，何须天地掌中观。果容怜念如前约，卜筑从今始苟完。
信步
作者：许景衡
朝代：宋

信步春风远，田家暮景迟。乱畦还有径，疏竹自成篱。鸡犬皆丰岁，渔樵独此时。年年看节物，鬓发欲丝垂。
信步
作者：许景衡
朝代：宋

信步春风远，田家暮景迟。
乱畦还有径，疏竹自成篱。
鸡犬皆丰岁，渔樵独此时。
年年看节物，鬓髮欲丝垂。
借苏子美画像呈赵君
作者：许景衡
朝代：宋

鐡面苍髯见旧诗，人间物色转参差。
君家好本烦相示，要识沧浪晚步时。
借苏子美画像呈赵君
作者：许景衡
朝代：宋

铁面苍髯见旧诗，人间物色转参差。君家好本烦相示，要识沧浪晚步时。
傅夫人陈氏挽词
作者：许景衡
朝代：宋

婉娩名家早结缡，伯鸾初怪嫁时衣。半生已觉人间梦，九死犹知俗习非。日永春风漾蘋藻，夜寒霜月落庭闱。稽山会葬人归后，千古苍官守翠微。
傅夫人陈氏挽词
作者：许景衡
朝代：宋

婉娩名家早结褵，伯鸾初怪嫁时衣。
半生已觉人间梦，九死犹知俗习非。
日永春风漾苹藻，夜寒霜月落庭闱。
稽山会葬人归后，千古苍官守翠微。
兄长省试下第还乡以不及顾拊景衡于此情见于诗谨次韵
作者：许景衡
朝代：宋
体裁：七言律诗

江边送我赴瀛洲，风物萧萧又见秋。百岁能禁几回别，此生已是十年愁。塞鸿自觉东南远，汴水谁教日夜流。泪湿西风知有寄，尘沙漠漠漫回头。
先兄旧作梅花觅张先生画因览之怆然辄次其韵
作者：许景衡
朝代：宋
体裁：七言绝句

茂陵雪片追方好，乱点铅华却不宜。多少人间春色在，未有写尽向南枝。
再和
作者：许景衡
朝代：宋
体裁：五言律诗

河南闻誉久，汉上定交新。遗粥聊从俗，题诗更可人。归期恨不早，旅思怯逢春。他日从谁饷，长怀腊八辰。
再和
作者：许景衡
朝代：宋

节过霜风衮衮来，幽丛浑欲卧苍苔。故知短簿朝天去，更为渊明特地栽。长笑麝脐难作敌，未饶沉水独称珍。移根只好留閒处，不见纷纷药市人。
再和·其一
作者：许景衡
朝代：宋
体裁：七言绝句

节过霜风衮衮来，幽丛浑欲卧苍苔。故知短簿朝天去，更为渊明特地栽。
再和·其二
作者：许景衡
朝代：宋
体裁：七言绝句

长笑麝脐难作敌，未饶沉水独称珍。移根只好留閒处，不见纷纷药市人。
再和张敏叔
作者：许景衡
朝代：宋
体裁：七言律诗

留连五斗未投閒，独坐穷愁有万般。多谢题诗相慰藉，应怜涉世最艰难。载闻诗老推工部，何止神童说长官。我亦半生收好句，夜光偏照箧中寒。
再和戴尧卿游灵隐
作者：许景衡
朝代：宋
体裁：七言律诗

云房相与话浮生，此乐须知未易名。释子命题良有自，老人琢句得能清。倚天楼殿三吴胜，落日湖山万古情。诗社若容追故事，未饶五字有长城。
再和敏叔二首
作者：许景衡
朝代：宋

弱冠曾攀桂一枝，半生为国理棼丝。高吟直到古人处，勇退宜为世俗师。杖屦访僧长过晚，茶瓜留客固应迟。黄山游旧今能几，诗社犹忻小子随。固知岛可是诗奴，何况区区杜与吴。举世徒能循覆辙，先生今为剪蘩芜。渊明松菊还堪赋，白傅园池亦有图。莫把五湖都占了，也须留与故人俱。
再和敏叔二首·其一
作者：许景衡
朝代：宋
体裁：七言律诗

弱冠曾攀桂一枝，半生为国理棼丝。高吟直到古人处，勇退宜为世俗师。杖屦访僧长过晚，茶瓜留客固应迟。黄山游旧今能几，诗社犹忻小子随。
再和敏叔二首·其二
作者：许景衡
朝代：宋

固知岛可是诗奴，何况区区杜与吴。举世徒能循覆辙，先生今为剪蘩芜。渊明松菊还堪赋，白傅园池亦有图。莫把五湖都占了，也须留与故人俱。
再和敏叔二首·其二
作者：许景衡
朝代：宋

固知岛可是诗奴，何况区区杜与吴。
举世徒能循覆辙，先生今为翦蘩芜。
渊明松菊还堪赋，白傅园池亦有图。
莫把五湖都占了，也须留与故人俱。
再宿崇国院和前韵二首
作者：许景衡
朝代：宋

能诗老工部，好锻狂中散。相望千载间，未觉风流远。群山尽龙蟠，十驾客驽散。嗜酒愧陶潜，过桥烦惠远。
再宿崇国院和前韵二首·其一
作者：许景衡
朝代：宋
体裁：五言绝句

能诗老工部，好锻狂中散。相望千载间，未觉风流远。
再宿崇国院和前韵二首·其二
作者：许景衡
朝代：宋

羣山尽龙蟠，十驾客驽散。
嗜酒愧陶潜，过桥烦惠远。
再宿崇国院和前韵二首·其二
作者：许景衡
朝代：宋

群山尽龙蟠，十驾客驽散。嗜酒愧陶潜，过桥烦惠远。
再次江左司韵四绝句
作者：许景衡
朝代：宋

平生学道竟何知，不觉垂垂两鬓丝。六义赖公多比兴，一言犹足慰朝饥。春风吹面立多时，此句谁知好色丝。未许饮河同鼹鼠，只消玩味已忘饥。玉粉盛来祗小盘，仁人览物不徒然。岂惟廪赐皆民力，牛磨团团转几千。土木形骸付等閒，祇应饮啜亦皆然。蒸来十裂已堪笑，何况长持饭几千。
再次江左司韵四绝句·其一
作者：许景衡
朝代：宋
体裁：七言绝句

平生学道竟何知，不觉垂垂两鬓丝。六义赖公多比兴，一言犹足慰朝饥。
再次江左司韵四绝句·其三
作者：许景衡
朝代：宋
体裁：七言绝句

玉粉盛来祗小盘，仁人览物不徒然。岂惟廪赐皆民力，牛磨团团转几千。
再次江左司韵四绝句·其二
作者：许景衡
朝代：宋

春风吹面立多时，此句谁知好色丝。未许饮河同鼹鼠，只消玩味已忘饥。
再次江左司韵四绝句·其二
作者：许景衡
朝代：宋

春风吹面立多时，此句谁知好色丝。
未许饮河同鼹鼠，只消翫味已忘饥。
再次江左司韵四绝句·其四
作者：许景衡
朝代：宋
体裁：七言绝句

土木形骸付等閒，祇应饮啜亦皆然。蒸来十裂已堪笑，何况长持饭几千。
再用前韵
作者：许景衡
朝代：宋

得贤一语可书绅，妙选由来属世臣。千里方能辨驽骥，四灵安可后龟麟。共看再造恢王业，肯使中原杂战尘。闻有皇都近消息，眉间喜气已津津。异礼多应得隽豪，病夫深愧馆人劳。初欣秩秩陪宾席，却忆呦呦赋野蒿。春草池塘还得句，霜天雕鹗定飞高。也知野客多閒散，丹灶松风独访陶。
再用前韵·其一
作者：许景衡
朝代：宋
体裁：七言律诗

得贤一语可书绅，妙选由来属世臣。千里方能辨驽骥，四灵安可后龟麟。共看再造恢王业，肯使中原杂战尘。闻有皇都近消息，眉间喜气已津津。
再用前韵·其二
作者：许景衡
朝代：宋

异礼多应得隽豪，病夫深愧馆人劳。初欣秩秩陪宾席，却忆呦呦赋野蒿。春草池塘还得句，霜天雕鹗定飞高。也知野客多閒散，丹灶松风独访陶。
再用前韵·其二
作者：许景衡
朝代：宋

异礼多应得隽豪，病夫深愧馆人劳。
初欣秩秩陪宾席，却忆呦呦赋野蒿。
春草池塘还得句，霜天雕鹗定飞高。
也知野客多閒散，丹竈松风独访陶。
冬至日雪
作者：许景衡
朝代：宋
体裁：古风

烈风鼓青冥，阴云布峥嵘。不待珠霰集，忽惊玉花倾。一阳动黄宫，万物如有萌。丰年颁上瑞，我独欣发生。永夜不能寐，耿耿书窗明。
净光旻老几上见吕少逸诗轴二绝
作者：许景衡
朝代：宋

白发庞眉一老僧，扫除缘事室如冰。案头唯有新诗轴，自说风流令尹能。天涯此日逢周子，海内今年得吕侯。自笑种顽终不比，可怜迂阔暗相投。
净光旻老几上见吕少逸诗轴二绝·其一
作者：许景衡
朝代：宋

白发庞眉一老僧，扫除缘事室如冰。案头唯有新诗轴，自说风流令尹能。
初至郡
作者：许景衡
朝代：宋
体裁：七言律诗

流落翻为长乐翁，也知天意悯人穷。九仙岩洞寒林外，干寺楼台落照中。渐觉杯盘如里闬，从教言语变儿童。郡人更说明年好，绿叶垂垂荔子红。
别毛德修
作者：许景衡
朝代：宋

张公镇关南，宾客多俊伟。芝兰已秀发，父子作知已。圣人乐育才，充庭皆济济。仲也与计偕，发轫已千里。毛侯东南特，清澈分漱水。并驱及春风，联璧惊都市。麟凤岂无种，貂蝉能有几。承家贵勋业，可独在书史。自怜坐樗散，所学惭篑止。永怀胜已游，尘土濯清泚。相从苦匆促，写别亦狂斐。离庭寒日暮，目断尘沙起。
别毛德修
作者：许景衡
朝代：宋

张公镇关南，宾客多儁伟。
芝兰已秀发，父子作知已。
圣人乐育才，充庭皆济济。
仲也与计偕，发轫已千里。
毛侯东南特，清澈分潄水。
并驱及春风，联璧惊都市。
麟鳯岂无种，貂蝉能有几。
承家贵勋业，可独在书史。
自怜坐樗散，所学惭篑止。
永怀胜已游，尘土濯清泚。
相从苦匆促，写别亦狂斐。
离庭寒日暮，目断尘沙起。
别黄岩
作者：许景衡
朝代：宋

问我黄山尉，无才亦可知。频修谢罪启，祇作送人诗。垄亩丰登外，山林寇盗衰。曾无慰父老，别后莫相思。
别黄岩
作者：许景衡
朝代：宋

问我黄山尉，无才亦可知。
频修谢罪启，祇作送人诗。
壠亩丰登外，山林冦盗衰。
曾无慰父老，别后莫相思。
剡溪桥
作者：许景衡
朝代：宋
体裁：七言绝句

去去来来今几秋，霜毛渐渐满人头。束书匣剑平生事，斜日江山独倚楼。
升之兄见访竹阁
作者：许景衡
朝代：宋
体裁：五言律诗

飞盖山城外，寻幽鹿苑中。层轩不受暑，修竹自生风。江海多年别，杯盘一笑同。平湖吞晚照，归棹惜匆匆。
南监还宅
作者：许景衡
朝代：宋

野店饭童仆，驻马亦俄顷。寒曰不相贷，渐渐攲西岭。挥鞭上马去，惊尘蒙四境。客衣已疏薄，霜风作凄冷。极目去路长，回首烟村暝。鸟雀飞栖定，鸡犬啾喧静。新月当马头，疏林乱人影。去去甘远役，迟迟复深省。筋力疲往来，岁月磨簿领。虽云窃廪禄，乃是蹈机阱。战栗当吏案，低回傍公屏。少年浪自重，事业期台鼎。栖栖裁一命，泛泛惭飘梗。穷通宜有在，赋予定谁秉。矢诗寄幽叹，寂寞寒夜永。
南监还宅
作者：许景衡
朝代：宋

野店饭童仆，驻马亦俄顷。
寒曰不相贷，渐渐欹西岭。
挥鞭上马去，惊尘蒙四境。
客衣已疏薄，霜风作凄冷。
极目去路长，回首烟村暝。
鸟雀飞栖定，鸡犬啾喧静。
新月当马头，疏林乱人影。
去去甘远役，迟迟復深省。
筋力疲往来，岁月磨簿领。
虽云窃廪禄，乃是蹈机穽。
战栗当吏案，低回傍公屏。
少年浪自重，事业期台鼎。
栖栖裁一命，泛泛惭飘梗。
穷通宜有在，赋予定谁秉。
矢诗寄幽嘆，寂寞寒夜永。
即事
作者：许景衡
朝代：宋

关河念念问归舟，秣马翻为楚国游。野性从来迷出处，浊醪端欲慰沉浮。春风庭院花千片，暝色帘栊月一钩。看尽天边归雁过，悲笳三叠下城楼。景城宛在水中央，短棹飘然下渺茫。早路常期泛沧海，异时谁复问潇湘。看他贾客千帆过，听尽渔翁一曲长。家在东南千万里，寒烟漠漠又斜阳。城外黄河四面流，此中真个是瀛洲。鸡豚散处看渔市，芦苇丛中认马头。子美凄凉聊遣兴，贾生卑湿不无忧。相过喜得田郎子，时有新诗与唱酬。
即事·其一
作者：许景衡
朝代：宋

关河念念问归舟，秣马翻为楚国游。
野性从来迷出处，浊醪端欲慰沉浮。
春风庭院花千片，暝色帘栊月一鈎。
看尽天边归鴈过，悲笳三迭下城楼。
即事·其一
作者：许景衡
朝代：宋

关河念念问归舟，秣马翻为楚国游。野性从来迷出处，浊醪端欲慰沉浮。春风庭院花千片，暝色帘栊月一钩。看尽天边归雁过，悲笳三叠下城楼。
即事·其三
作者：许景衡
朝代：宋

城外黄河四面流，此中真个是瀛洲。鸡豚散处看渔市，芦苇丛中认马头。子美凄凉聊遣兴，贾生卑湿不无忧。相过喜得田郎子，时有新诗与唱酬。
即事·其三
作者：许景衡
朝代：宋

城外黄河四面流，此中真箇是瀛洲。
鸡豚散处看渔市，芦苇丛中认马头。
子美凄凉聊遣兴，贾生卑湿不无忧。
相过喜得田郎子，时有新诗与唱酬。
即事·其二
作者：许景衡
朝代：宋

景城宛在水中央，短棹飘然下渺茫。早路常期泛沧海，异时谁复问潇湘。看他贾客千帆过，听尽渔翁一曲长。家在东南千万里，寒烟漠漠又斜阳。
即事·其二
作者：许景衡
朝代：宋

景城宛在水中央，短棹飘然下渺茫。
早路常期泛沧海，异时谁復问潇湘。
看他贾客千帆过，听尽渔翁一曲长。
家在东南千万里，寒烟漠漠又斜阳。
去国
作者：许景衡
朝代：宋

诗书元有志，耕养苦无田。
去国何为者，题诗独慨然。
庙堂修政事，郡国奏丰年。
五斗虽云薄，余生得醉眠。
去国
作者：许景衡
朝代：宋

诗书元有志，耕养苦无田。去国何为者，题诗独慨然。庙堂修政事，郡国奏丰年。五斗虽云薄，馀生得醉眠。
去年冬至过闽清再至有感
作者：许景衡
朝代：宋

忆昨初寓宿，黄宫萌一阳。今我复来思，节物老春光。浓阴付梅杏，青实久已尝。翳翳轩窗日，几线如许长。蜂儿饱储蜜，燕子已巢梁。吏役秖扰扰，何术补民疮。学古要施设，及时当自强。光阴俯仰过，老矣徒慨慷。挺挺彼苍官，生来傲冰霜。端然阅荣谢，未觉岁月忙。
去年冬至过闽清再至有感
作者：许景衡
朝代：宋

忆昨初寓宿，黄宫萌一阳。
今我復来思，节物老春光。
浓阴付梅杏，青实久已甞。
翳翳轩窗日，几线如许长。
蜂儿饱储蜜，燕子已巢梁。
吏役秖扰扰，何术补民疮。
学古要施设，及时当自强。
光阴俯仰过，老矣徒慨慷。
挺挺彼苍官，生来傲冰霜。
端然阅荣谢，未觉岁月忙。
又招虞仲来竹阁
作者：许景衡
朝代：宋
体裁：七言律诗

一诺定须游竹阁，多时凝望出松台。祇应城市醺醺醉，肯为诗翁特特来。湖水秋来清见底，仙山雨后翠成堆。栏干供尽登临目，鸥鹭翩翩日几回。
吕子光惠牡丹
作者：许景衡
朝代：宋
体裁：七言律诗

六年不见故园花，每到花时只自嗟。多谢故人分国艳，尚怜羁旅惜春华。芳菲仙圃烘初日，冷落书窗照暮霞。谁道无情便无恨，祇应也学我思家。
吹台
作者：许景衡
朝代：宋

闻说吹台上，秋来鏁薜萝。
白云长自在，幽径復谁过。
天末空愁眼，尊前且浩歌。
山林与廊庙，二者竟如何。
吹台
作者：许景衡
朝代：宋

闻说吹台上，秋来锁薜萝。白云长自在，幽径复谁过。天末空愁眼，尊前且浩歌。山林与廊庙，二者竟如何。
呈吕几仲
作者：许景衡
朝代：宋

曾作河阳客，春来花满城。晓风吹玉勒，残月落金觥。天末伤离索，京华忽会并。琵琶双凤翅，耳冷十年声。
呈吕几仲
作者：许景衡
朝代：宋

曾作河阳客，春来花满城。
晓风吹玉勒，残月落金觥。
天末伤离索，京华忽会并。
琵琶双鳯翅，耳冷十年声。
和侄邦彦登道山亭诗
作者：许景衡
朝代：宋

缥缈三山海上州，登临便觉压鳌头。风云出没千寻塔，烟雨溟濛几叶舟。嶷嶷朱颜方照日，萧萧霜鬓独惊秋。人间荣悴何须较，且把吟笺敌酒筹。
和侄邦彦登道山亭诗
作者：许景衡
朝代：宋

缥缈三山海上州，登临便觉压鳌头。
风云出没千寻塔，烟雨溟蒙几叶舟。
嶷嶷朱颜方照日，萧萧霜鬓独惊秋。
人间荣悴何须较，且把吟笺敌酒筹。
和唐知府宗博
作者：许景衡
朝代：宋

学省当年假佩绅，谁知家世有功臣。朝班长忆倾鹓鹭，海角俱欣识凤麟。坐抚斯民虽有道，细看此境本无尘。自怜老马犹迷路，邂逅何妨一问津。了无声价继三豪，敢叹崎岖世路劳。纶阁文书惭润色，琳宫香火想焄蒿。鲲鹏变化谁能料，燕雀飞翻自不高。松竹虽无三径在，长歌归去也如陶。
和唐知府宗博·其一
作者：许景衡
朝代：宋

学省当年假佩绅，谁知家世有功臣。朝班长忆倾鹓鹭，海角俱欣识凤麟。坐抚斯民虽有道，细看此境本无尘。自怜老马犹迷路，邂逅何妨一问津。
和唐知府宗博·其一
作者：许景衡
朝代：宋

学省当年假佩绅，谁知家世有功臣。
朝班长忆倾鹓鹭，海角俱欣识鳯麟。
坐抚斯民虽有道，细看此境本无尘。
自怜老马犹迷路，邂逅何妨一问津。
和唐知府宗博·其二
作者：许景衡
朝代：宋

了无声价继三豪，敢叹崎岖世路劳。纶阁文书惭润色，琳宫香火想焄蒿。鲲鹏变化谁能料，燕雀飞翻自不高。松竹虽无三径在，长歌归去也如陶。
和唐知府宗博·其二
作者：许景衡
朝代：宋

了无声价继三豪，敢嘆崎岖世路劳。
纶阁文书惭润色，琳宫香火想焄蒿。
鲲鹏变化谁能料，燕雀飞翻自不高。
松竹虽无三径在，长歌归去也如陶。
和左与言
作者：许景衡
朝代：宋

贫病年来谢还往，交亲书问可相闻。
如何旧好怀天末，犹及新诗寄海濆。
吾子叔孙尽咸籍，主人兄弟亦机云。
羣居犹有游从乐，官况凄凉独广文。
和左与言
作者：许景衡
朝代：宋

贫病年来谢还往，交亲书问可相闻。如何旧好怀天末，犹及新诗寄海濆。吾子叔孙尽咸籍，主人兄弟亦机云。群居犹有游从乐，官况凄凉独广文。
和左与言谢寄酒
作者：许景衡
朝代：宋

君不见梅子真，当年狂歌吴市门。神仙隐逸两何有，耿介感激空千言。我今幸生太平日，千载相望同禄秩。閒看世事浑不知，一心祇愿饥肠实。有谁解与鲁公米，无田也酿渊明秫。瓮间细酌新泼醅，既醉欢娱亦萧瑟。江湖谁肯便相望，一尊犹及诗人尝。榴花竹叶应拨去，落盏且看鹅儿黄。高斋肆筵尽嘉客，长鲸一吸无馀沥。座上杯盘未狼藉，愁见长瓶卧东壁。新诗飘飘写胸臆，青天白日飞霹雳。休言李杜门限牢，到底输我巧钻刺。我诗杉鸡竹兔耳，未见虎狼先辟易。异时更敢说较量，缩手从今作降敌。
和左与言谢寄酒
作者：许景衡
朝代：宋

君不见梅子真，当年狂歌吴市门。
神仙隐逸两何有，耿介感激空千言。
我今幸生太平日，千载相望同禄秩。
閒看世事浑不知，一心祇愿饥肠实。
有谁解与鲁公米，无田也酿渊明秫。
瓮间细酌新泼醅，既醉欢娱亦萧瑟。
江湖谁肯便相望，一尊犹及诗人甞。
榴花竹叶应拨去，落琖且看鹅儿黄。
高斋肆筵尽嘉客，长鲸一吸无余沥。
座上杯盘未狼藉，愁见长瓶卧东壁。
新诗飘飘写胸臆，青天白日飞霹雳。
休言李杜门限牢，到底输我巧钻刺。
我诗杉鷄竹兔耳，未见虎狼先辟易。
异时更敢说较量，缩手从今作降敌。
和左经臣移居
作者：许景衡
朝代：宋
体裁：五言律诗

暑往衣仍葛，秋来甑尚尘。北宫尤养勇，东郭故安贫。去国经时久，临江卜筑新。未能供禄米，愧尔少陵人。
和张子寿二首
作者：许景衡
朝代：宋

红紫纷纷尽斗妍，游蜂舞蝶亦翩翩。一年纯是愁閒事，三月过来几醉眠。生怕杨花飞似雪，忽惊荷叶大如钱。诗人只解寻佳句，分付春愁与少年。风雨朝来不甚颠，残花赢得更留连。帘栊寂寂莺方乳，桑柘阴阴蚕欲眠。老杜只将诗作伴，孝先偏与睡相便。江湖潋滟皆春水，好在横塘旧钓船。
和张子寿二首·其一
作者：许景衡
朝代：宋
体裁：七言律诗

红紫纷纷尽斗妍，游蜂舞蝶亦翩翩。一年纯是愁閒事，三月过来几醉眠。生怕杨花飞似雪，忽惊荷叶大如钱。诗人只解寻佳句，分付春愁与少年。
和张子寿二首·其二
作者：许景衡
朝代：宋

风雨朝来不甚颠，残花赢得更留连。帘栊寂寂莺方乳，桑柘阴阴蚕欲眠。老杜只将诗作伴，孝先偏与睡相便。江湖潋滟皆春水，好在横塘旧钓船。
和张子寿二首·其二
作者：许景衡
朝代：宋

风雨朝来不甚颠，残花赢得更留连。
帘栊寂寂莺方乳，桑柘阴阴蚕欲眠。
老杜只将诗作伴，孝先偏与睡相便。
江湖潋灔皆春水，好在横塘旧钓船。
和张子寿晚春
作者：许景衡
朝代：宋

东风作恶也轻佻，断送残红四散飘。自是春愁浑未解，不堪诗句苦相撩。冥濛薄雾迷归燕，料峭馀寒入敝貂。斋阁但知弃一醉，尽教窗雨夜萧萧。
和张子寿晚春
作者：许景衡
朝代：宋

东风作恶也轻佻，断送残红四散飘。
自是春愁浑未解，不堪诗句苦相撩。
冥蒙薄雾迷归燕，料峭余寒入敝貂。
斋阁但知弃一醉，尽教窗雨夜萧萧。
和时可醇酎二首
作者：许景衡
朝代：宋

圣贤须千钟，我岂个中人。焦枯展馀沥，好我已十分。元戎镇河朔，怜此贱与贫。不羡彼瀛州，已有玉膏醇。小槽滴真珠，沾饷无疏亲。但有坐上客，谁问甑中尘。岂学梁父吟，何时见阳春。劳生何扰扰，百年今半涂。是身等浮云，南北方自如。青衫忆初仕，与公父子俱。邂逅话畴昔，恍恍一梦馀。
和时可醇酎二首·其一
作者：许景衡
朝代：宋

圣贤须千钟，我岂个中人。焦枯展馀沥，好我已十分。元戎镇河朔，怜此贱与贫。不羡彼瀛州，已有玉膏醇。小槽滴真珠，沾饷无疏亲。但有坐上客，谁问甑中尘。岂学梁父吟，何时见阳春。
和时可醇酎二首·其一
作者：许景衡
朝代：宋

圣贤须千钟，我岂箇中人。
焦枯展余沥，好我已十分。
元戎镇河朔，怜此贱与贫。
不羡彼瀛州，已有玉膏醇。
小槽滴真珠，霑饷无疏亲。
但有坐上客，谁问甑中尘。
岂学梁父吟，何时见阳春。
和时可醇酎二首·其二
作者：许景衡
朝代：宋

劳生何扰扰，百年今半涂。
是身等浮云，南北方自如。
青衫忆初仕，与公父子俱。
邂逅话畴昔，恍恍一梦余。
和时可醇酎二首·其二
作者：许景衡
朝代：宋

劳生何扰扰，百年今半涂。是身等浮云，南北方自如。青衫忆初仕，与公父子俱。邂逅话畴昔，恍恍一梦馀。
和朱深明
作者：许景衡
朝代：宋

曾陪杖屦古荆州，十载光阴一转头。扰扰红尘长满眼，峨峨三岘独横秋。当年一笑得英游，共吊沉碑汉水头。回首鹿门高遁去，人间姓字亦千秋。
和朱深明·其一
作者：许景衡
朝代：宋

曾陪杖屦古荆州，十载光阴一转头。扰扰红尘长满眼，峨峨三岘独横秋。
和朱深明·其一
作者：许景衡
朝代：宋

曾陪杖屦古荆州，十载光阴一转头。
扰扰红尘长满眼，峩峩三岘独横秋。
和朱深明·其二
作者：许景衡
朝代：宋

当年一笑得英游，共吊沉碑汉水头。回首鹿门高遁去，人间姓字亦千秋。
和朱深明·其二
作者：许景衡
朝代：宋

当年一笑得英游，共弔沉碑汉水头。
回首鹿门高遁去，人间姓字亦千秋。
和杨时可赠吴子厚
作者：许景衡
朝代：宋

吴子守西河，彊敌能远遁。功名岂不伟，事亲有遗恨。云孙亦何为，总发能自奋。论兵得家法，绝域屡得隽。三釜乃吾志，九迁何足论。一朝弃官去，悍卒亦惊叹。官长欲挽留，归涂已强半。皇天照忠孝，爵禄亦如愿。彼师乃曾子，弃绝等仇怨。子从何人游，卓尔有独见。父子今一处，甘旨应手办。垂垂对黄发，衎衎日欢宴。客来为从容，觞豆无早晏。古今入商略，亦有一笑粲。人皆赠渠诗，素壁供挥翰。吾丞岂真聋，尚缺此一段。君亲恩弥重，报效不可缓。始终能自勉，高义薄云汉。
和杨时可赠吴子厚
作者：许景衡
朝代：宋

吴子守西河，彊敌能远遁。
功名岂不伟，事亲有遗恨。
云孙亦何为，总髪能自奋。
论兵得家法，绝域屡得隽。
三釡乃吾志，九迁何足论。
一朝弃官去，悍卒亦惊叹。
官长欲挽留，归涂已强半。
皇天照忠孝，爵禄亦如愿。
彼师乃曾子，弃绝等仇怨。
子从何人游，卓尔有独见。
父子今一处，甘旨应手办。
垂垂对黄髮，衎衎日欢宴。
客来为从容，觞豆无早晏。
古今入商畧，亦有一笑粲。
人皆赠渠诗，素壁供挥翰。
吾丞岂真聋，尚缺此一段。
君亲恩弥重，报効不可缓。
始终能自勉，高义薄云汉。
和江左司
作者：许景衡
朝代：宋

新麦纷纷落硙时，旋看片片作银丝。先生自足醍醐味，恻隐犹怜稚子饥。
和江左司
作者：许景衡
朝代：宋

新麦纷纷落硙时，旋看片片作银丝。
先生自足醍醐味，恻隐犹怜穉子饥。
和王鲁公掌中太华
作者：许景衡
朝代：宋

五岳独说太华雄，屹嶪千仞撑青穹。何人收卷入掌握，要使肉眼惊神通。悬岩绝壑溅飞瀑，玉窗翠壁开深宫。先生捧玩岂徒尔，崇卑真妄归圆融。我生江海曾未识，幽邃崎嵚烦指踪。堪笑骑驴老潘阆，却要三峰在眼中。
和王鲁公掌中太华
作者：许景衡
朝代：宋

五岳独说太华雄，屹嶫千仞撑青穹。
何人收卷入掌握，要使肉眼惊神通。
悬岩绝壑溅飞瀑，玉窗翠壁开深宫。
先生捧玩岂徒尔，崇卑真妄归圆融。
我生江海曾未识，幽邃崎嵚烦指踪。
堪笑骑驴老潘阆，却要三峰在眼中。
和经臣晚春
作者：许景衡
朝代：宋

蝶散花犹在，鸦藏柳已阴。敢辞连日醉，恐负惜春心。金缕休频唱，瑶笺正苦吟。独惭诗学浅，三叹岂知音。
和经臣晚春
作者：许景衡
朝代：宋

蝶散花犹在，鸦藏柳已阴。
敢辞连日醉，恐负惜春心。
金缕休频唱，瑶笺正苦吟。
独惭诗学浅，三嘆岂知音。
和经臣阁上思彦章
作者：许景衡
朝代：宋

登赏犹欣诗友俱，不知赵子更来无。暮天好处须同赋，乞与人间作画图。
和经臣阁上思彦章
作者：许景衡
朝代：宋
体裁：七言绝句

登赏犹訢诗友俱，不知赵子更来无。暮天好处须同赋，乞与人间作画图。
和胡继道伤春
作者：许景衡
朝代：宋
体裁：七言律诗

游车轣轣不停轮，红日迟迟展得春。莫问年光催老速，且看风月逐时新。田园未信无来客，云水从今愿卜邻。预想渔村往还处，野航何止两三人。
和董适道
作者：许景衡
朝代：宋
体裁：七言律诗

十载江湖早得名，未饶淮海独孙登。挥毫落纸才无敌，倾盖论交喜不胜。休问喧哗多燕雀，须知变化有鲲鹏。青云步步前头去，却莫低飞似我能。
和赵承之春日
作者：许景衡
朝代：宋
体裁：七言律诗

土牛唤起打春人，休向东郊更探春。未说风光十分好，且看节物一番新。田园自省非无意，簿领谁知尚为贫。关塞尘沙长满眼，横塘冰破碧鳞鳞。
和酬张敏叔
作者：许景衡
朝代：宋

东嘉匕箸琢红玉，北苑枿芽模紫金。
野人何知敢持饷，诗老发兴为高吟。
松江莼鲈有家世，吴宫风月无古今。
饭稻煮茗穷胜览，纷纷市朝尘土深。
和酬张敏叔
作者：许景衡
朝代：宋

东嘉匕箸琢红玉，北苑蘖芽模紫金。野人何知敢持饷，诗老发兴为高吟。松江莼鲈有家世，吴宫风月无古今。饭稻煮茗穷胜览，纷纷市朝尘土深。
和长门怨
作者：许景衡
朝代：宋
体裁：古风

长门沉沉人悄悄，满庭红叶惊秋早。窗底银釭祗自明，却闻别院按歌声。飞花满地君恩去，覆水返瓶君或悟。人生离合自有时，多应不在相如赋。
和陈文仲嘲梦
作者：许景衡
朝代：宋

天公真个解撩人，不独虚名老搢绅。闻道高眠閒白日，也教幽梦落红尘。此生出处元无意，平日文章漫有神。百岁都来如一觉，却须嘲取自由身。
和陈文仲嘲梦
作者：许景衡
朝代：宋

天公真箇解撩人，不独虚名老搢绅。
闻道高眠閒白日，也教幽梦落红尘。
此生出处元无意，平日文章漫有神。
百岁都来如一觉，却须嘲取自由身。
和陈泽民见寄
作者：许景衡
朝代：宋
体裁：五言律诗

涉世真堪笑，论交愧未忘。先生已高遁，贱子尚他乡。簿领三年梦，尘沙两鬓霜。扁舟归未得，春水满横塘。
土山驿诗
作者：许景衡
朝代：宋
体裁：五言律诗

渺渺指沧海，行行过汉陵。衣裳千里雪，鞍马九河冰。寓宿适有处，悲歌自不胜。平生少游语，耿耿对寒灯。
坠马戏作
作者：许景衡
朝代：宋
体裁：七言绝句

病躯自觉海天遥，瘦马谁教作意跳。也是诸侯老宾客，不妨造物恶相撩。
墨梅花三绝
作者：许景衡
朝代：宋

园林飒飒正飞沙，欻见东风第一花。画里有诗还会么，分明竹外一枝斜。柔条乱蕊照人寒，多少冰姿在笔端。迥出暗香疏影外，诗人莫作一般看。冰茧连槽无点翳，忽惊雪片满寒枝。须知造物生成处，也似毫端拂淡时。
墨梅花三绝·其一
作者：许景衡
朝代：宋

园林飒飒正飞沙，欻见东风第一花。
画裏有立场还会么，分明竹外一枝斜。
墨梅花三绝·其一
作者：许景衡
朝代：宋

园林飒飒正飞沙，欻见东风第一花。画里有诗还会么，分明竹外一枝斜。
墨梅花三绝·其三
作者：许景衡
朝代：宋
体裁：七言绝句

冰茧连槽无点翳，忽惊雪片满寒枝。须知造物生成处，也似毫端拂淡时。
墨梅花三绝·其二
作者：许景衡
朝代：宋
体裁：七言绝句

柔条乱蕊照人寒，多少冰姿在笔端。迥出暗香疏影外，诗人莫作一般看。
墨牛图
作者：许景衡
朝代：宋

一牛动是万钱值，墨指一作何纷纶。安得田家真有此，坐令四海无饥民。出处由来祇一涂，区区分别欲何如。试看信手作毛角，绝胜当年陶隐居。
墨牛图·其一
作者：许景衡
朝代：宋
体裁：七言绝句

一牛动是万钱值，墨指一作何纷纶。安得田家真有此，坐令四海无饥民。
墨牛图·其二
作者：许景衡
朝代：宋
体裁：七言绝句

出处由来祇一涂，区区分别欲何如。试看信手作毛角，绝胜当年陶隐居。
夜过杜家村
作者：许景衡
朝代：宋
体裁：五言律诗

驻马问村老，却言行未迟。路虽十里远，月到四更时。我去良有役，子眠宁负期。人生随意好，冷笑一题诗。
天宁节上寿紫宸退诣相国寺祝寿宴尚书省
作者：许景衡
朝代：宋
体裁：七言律诗

霜天宫阙九门开，共献君王万寿杯。善祝歘来倾宝刹，赐筵还许燕中台。乐连百戏鸳鸯集，花覆千官锦绣堆。说与伶伦逢此日，年年长赋醉蓬莱。
奉酬胡丈赠别
作者：许景衡
朝代：宋
体裁：五言律诗

蹇浅时何取，蹉跎岁又阴。田园归去计，事业老来心。好句烦相属，离愁自不禁。松江分手处，烟水暮沉沉。
妙智院杂花盛开而邑中独未
作者：许景衡
朝代：宋

山城红紫看犹蕊，野蝶游蜂祇漫猜。却是此中春较早，等閒行处亦花开。
妙智院杂花盛开而邑中独未
作者：许景衡
朝代：宋

山城红紫看犹蘂，野蝶游蜂祇漫猜。
却是此中春较早，等閒行处亦花开。
姨母薛夫人挽词
作者：许景衡
朝代：宋
体裁：五言律诗

不独相君子，仍闻教子功。安舆四方外，色养百年中。陇亩唯先树，江湖独转蓬。凋零惊母党，涕泪落秋风。
孔颜画像
作者：许景衡
朝代：宋
体裁：七言绝句

亭亭一气自浑沦，蔼蔼和风与庆云。画手千年聊写似，岂知天未丧斯文。
孙大夫绝尘亭诗
作者：许景衡
朝代：宋
体裁：五言律诗

丈人乐高旷，阅世等樊笼。池馆重城外，尘沙一笑空。红蕖新过雨，修竹自生风。未必全违俗，杯盘与客同。
宿云洞
作者：许景衡
朝代：宋

岩壁经春长薜萝，洞门乱石自嵯峨。山僧祇爱云长在，不道人间雨未多。
宿云洞
作者：许景衡
朝代：宋

岩壁经春长薜萝，洞门乱石自嵳峩。
山僧祇爱云长在，不道人间雨未多。
宿僧房
作者：许景衡
朝代：宋
体裁：五言律诗

捕逐虽王事，经行亦自强。舣舟当海岛，寓宿得僧房。绝境三山在，清风一水长。此生空物役，回首意茫茫。
宿崇国院
作者：许景衡
朝代：宋
体裁：五言绝句

世涂足趋竞，野性惟閒散。卧闻风雨声，更觉江湖远。
宿横塘雨馀见萤感旧
作者：许景衡
朝代：宋
体裁：七言绝句

一赋流萤二十年，短篷还是未能眠。此生扰扰何为者，寄语诸儿各勉旃。
宿灵峰赠总持大师
作者：许景衡
朝代：宋

记得曾为凤林客，高僧住处最深幽。几千里外重携手，三十年间一转头。霜叶乍惊风槭槭，云堂相对夜悠悠。去留聚散元无著，自笑多情更刻舟。
宿灵峰赠总持大师
作者：许景衡
朝代：宋

记得曾为鳯林客，高僧住处最深幽。
几千里外重携手，三十年间一转头。
霜叶乍惊风槭槭，云堂相对夜悠悠。
去留聚散元无着，自笑多情更刻舟。
宿辩正
作者：许景衡
朝代：宋
体裁：七言绝句

酒酣诗卷几赓酬，十载光阴一转头。休听空阶鸣夜雨，何郎双鬓不禁秋。
寄三十九兄
作者：许景衡
朝代：宋

伊昔初分袂，于今几度秋。鹓行惭北阙，雁序忆南洲。湖海谁招隐，尘沙独倦游。平生一樽酒，好在谢公楼。
寄三十九兄
作者：许景衡
朝代：宋

伊昔初分袂，于今几度秋。
鹓行惭北阙，鴈序忆南洲。
湖海谁招隐，尘沙独倦游。
平生一樽酒，好在谢公楼。
寄仙岩元上人
作者：许景衡
朝代：宋
体裁：七言律诗

龙穴梅潭抱岭斜，忆曾同试雨前茶。稍须林壑开云叶，便倩儿童汲井花。一别仙山空梦寐，五年边塞走尘沙。会须觅片閒田地，邻舍如侬有几家。
寄仲山
作者：许景衡
朝代：宋
体裁：七言律诗

城郭长时厌还往，却来郊外饱经过。故人一别已多日，春色三分今几何。山鸟无端劝沽酒，林莺取次亦能歌。花边欲作当年醉，望断东风十里坡。
寄俞清老
作者：许景衡
朝代：宋

寒栖岩谷古浮邱，曾约同为汗漫游。
十载光阴如梦觉，半生簿领尚桴浮。
楼头红日半规晚，眼裏青山万点愁。
淮水悠悠从此去，试凭双鲤到扬州。
寄俞清老
作者：许景衡
朝代：宋

寒栖岩谷古浮邱，曾约同为汗漫游。十载光阴如梦觉，半生簿领尚桴浮。楼头红日半规晚，眼里青山万点愁。淮水悠悠从此去，试凭双鲤到扬州。
寄兄长
作者：许景衡
朝代：宋

江上分携日，樽前听我歌。安居是非少，游宦别离多。陋巷从颜子，斯文续孟轲。平生端有意，叹息自蹉跎。
寄兄长
作者：许景衡
朝代：宋

江上分携日，樽前听我歌。
安居是非少，游宦别离多。
陋巷从颜子，斯文续孟轲。
平生端有意，嘆息自蹉跎。
寄内
作者：许景衡
朝代：宋
体裁：七言律诗

离家不道多时别，在路俄惊两月阑。漫有传筒将委曲，祇容书历报平安。文园虽得相从乐，明月长思一处看。早晚征鞍过天姥，寄声草草具杯盘。
寄刘元礼
作者：许景衡
朝代：宋

东郡趋锋召，西廱振羽仪。微言元自得，夫子更谁师。文物今为盛，贤能众不遗。秋风看雕鹗，碧海尽蛟螭。妙选追前辈，高标照一时。綵衣供戏乐，绛帐欲归迟。念昔群居盛，论文非我私。艰难良自信，出处不无疑。骐骥方千里，鹪鹩但一枝。田园日牢落，浩荡故山期。
寄刘元礼
作者：许景衡
朝代：宋

东郡趋锋召，西廱振羽仪。
微言元自得，夫子更谁师。
文物今为盛，贤能众不遗。
秋风看鵰鹗，碧海尽蛟螭。
妙选追前辈，高标照一时。
綵衣供戏乐，绛帐欲归迟。
念昔羣居盛，论文非我私。
艰难良自信，出处不无疑。
骐骥方千里，鹪鹩但一枝。
田园日牢落，浩荡故山期。
寄卢中甫四首
作者：许景衡
朝代：宋

霜风猎猎动旌旄，月落天低锦帐高。旋放洮河三尺水，洗磨十万血腥刀。九月都门风薄衣，夜砧声里雁南飞。野人不识长安乐，且趁鲈鱼一棹归。朝米暮盐何日休，尘埃满面霜满头。草堂竹阁压秋水，几时和月弄扁舟。制胜关头雪未融，崆峒山下又春风。此身不及泾川水，漾絮飘花日向东。
寄卢中甫四首·其一
作者：许景衡
朝代：宋
体裁：七言绝句

霜风猎猎动旌旄，月落天低锦帐高。旋放洮河三尺水，洗磨十万血腥刀。
寄卢中甫四首·其三
作者：许景衡
朝代：宋
体裁：七言绝句

朝米暮盐何日休，尘埃满面霜满头。草堂竹阁压秋水，几时和月弄扁舟。
寄卢中甫四首·其二
作者：许景衡
朝代：宋

九月都门风薄衣，夜砧声里雁南飞。野人不识长安乐，且趁鲈鱼一棹归。
寄卢中甫四首·其二
作者：许景衡
朝代：宋

九月都门风薄衣，夜碪声裏鴈南飞。
野人不识长安乐，且趁鲈鱼一棹归。
寄卢中甫四首·其四
作者：许景衡
朝代：宋
体裁：七言绝句

制胜关头雪未融，崆峒山下又春风。此身不及泾川水，漾絮飘花日向东。
寄台守刘袭明都讲二首
作者：许景衡
朝代：宋

江入章安波浪寒，仙山缥缈在江干。二千石是谁为守，三十年前好长官。闻道渔樵安里社，从教风月落杯盘。新诗别后知多少，更借邻翁洗眼看。薰然和气破春寒，见说专城冠越干。讼牒不劳挥翰手，欢谣好付采诗官。独惭圣世人三黜，谁怕仙山路九盘。但得白头长健在，莫辞青眼重相看。
寄台守刘袭明都讲二首·其一
作者：许景衡
朝代：宋

江入章安波浪寒，仙山缥缈在江干。
二千石是谁为守，三十年前好长官。
闻道渔樵安里社，从敎风月落杯盘。
新诗别后知多少，更借邻翁洗眼看。
寄台守刘袭明都讲二首·其一
作者：许景衡
朝代：宋

江入章安波浪寒，仙山缥缈在江干。二千石是谁为守，三十年前好长官。闻道渔樵安里社，从教风月落杯盘。新诗别后知多少，更借邻翁洗眼看。
寄台守刘袭明都讲二首·其二
作者：许景衡
朝代：宋

薫然和气破春寒，见说専城冠越干。
讼牒不劳挥翰手，欢謡好付采诗官。
独惭圣世人三黜，谁怕仙山路九盘。
但得白头长健在，莫辞青眼重相看。
寄台守刘袭明都讲二首·其二
作者：许景衡
朝代：宋

薰然和气破春寒，见说专城冠越干。讼牒不劳挥翰手，欢谣好付采诗官。独惭圣世人三黜，谁怕仙山路九盘。但得白头长健在，莫辞青眼重相看。
寄吴行可
作者：许景衡
朝代：宋
体裁：七言律诗

忆昨扬旌过水滨，一樽灯火夜相亲。边城喜有笑谈顷，乡路谁知梦寐频。山驿梅花初破腊，池塘草色稍回春。新年持节经行处，亦许孤灯续后尘。
寄吴鄞县
作者：许景衡
朝代：宋
体裁：七言律诗

吴郎人物最雍容，不坠家声浙水东。辇寺昔曾酬雪唱，道山今独倚秋风。簿书又报三年满，樽俎何当一笑同。卷尽暮云天更阔，放教醉眼送飞鸿。
寄宋国宝
作者：许景衡
朝代：宋

问君何日过留都，想见初寒尚在涂。一去尘埃事奔走，归来门巷更荒芜。声名尽欲倾时辈，贫贱今方见丈夫。勉矣此生忠与孝，扁舟未好问江湖。画船重过谷城闉，撞著人人问子真。闻道诗书元有意，莫嫌州县尚劳神。一樽何日能如约，五斗而今亦为贫。关塞尘沙骑瘦马，故园花柳一番新。
寄宋国宝·其一
作者：许景衡
朝代：宋
体裁：七言律诗

问君何日过留都，想见初寒尚在涂。一去尘埃事奔走，归来门巷更荒芜。声名尽欲倾时辈，贫贱今方见丈夫。勉矣此生忠与孝，扁舟未好问江湖。
寄宋国宝·其二
作者：许景衡
朝代：宋

画船重过谷城闉，撞着人人问子真。
闻道诗书元有意，莫嫌州县尚劳神。
一樽何日能如约，五斗而今亦为贫。
关塞尘沙骑瘦马，故园花柳一番新。
寄宋国宝·其二
作者：许景衡
朝代：宋

画船重过谷城闉，撞著人人问子真。闻道诗书元有意，莫嫌州县尚劳神。一樽何日能如约，五斗而今亦为贫。关塞尘沙骑瘦马，故园花柳一番新。
寄家兄
作者：许景衡
朝代：宋
体裁：七言律诗

斗禄驱驰惊岁晚，世涂龃龉奈时何。也知犬马犹能养，自恨田园苦不多。儿女近来浑长浪，弟兄何事尚奔波。横塘卜筑今应好，试为频频理钓蓑。
寄左与言
作者：许景衡
朝代：宋

我公厌纷华，早岁谢羁束。卜居山水间，山水长在目。巉巉吹台高，滟滟横塘渌。兴来即杖屦，往往混樵牧。别来二三载，猿鹤怅幽独。归心日摇摇，梦绕湖山曲。儿曹真罪人，志养非所欲。留连州县间，折腰食斗粟。世途苦多碍，公心亦烦蹙。眷言慰公者，萧散惟林麓。谢屐齿已蜡，陶巾酒初漉。结束山家具，提携倩童仆。遥知入山去，野饭久不肉。相见石桥侧，触眼惊寒瀑。殷勤清净供，煮茗媚乾竺。盏底亦薄相，聊以眩聋俗。桃溪仙洞府，流水花■■。二子去已久，蟠桃知几熟。吊古一慨然，新诗定相属。英英太冲后，壑壑昆山玉。千言挥洒顷，纸上龙蛇伏。联镳得所适，山路忘重复。我亦个中人，簿领方驱逐。遥望白云飞，此心尤踯躅。羡子好心事，愧我祇眠餗。人生行乐耳，险涩戒川陆。千金不垂堂，万里虞脱轴。欢罢念归旋，无贪华顶宿。
寄左与言
作者：许景衡
朝代：宋

我公厌纷华，早岁谢羁束。
卜居山水间，山水长在目。
巉巉吹台高，灔灔横塘渌。
兴来即杖屦，往往混樵牧。
别来二三载，猨鹤怅幽独。
归心日揺揺，梦绕湖山曲。
儿曹真罪人，志养非所欲。
留连州县间，折腰食斗粟。
世途苦多碍，公心亦烦蹙。
眷言慰公者，萧散惟林麓。
谢屐齿已蜡，陶巾酒初漉。
结束山家具，提携倩童仆。
遥知入山去，野饭久不肉。
相见石桥侧，触眼惊寒瀑。
殷勤清浄供，煮茗媚干竺。
琖底亦薄相，聊以眩聋俗。
桃溪仙洞府，流水花䎘䎘。
二子去已久，蟠桃知几熟。
弔古一慨然，新诗定相属。
英英太冲后，壑壑昆山玉。
千言挥洒顷，纸上龙蛇伏。
联镳得所适，山路忘重复。
我亦箇中人，簿领方驱逐。
遥望白云飞，此心尤踯躅。
羡子好心事，愧我祇眠餗。
人生行乐耳，险涩戒川陆。
千金不垂堂，万里虞脱轴。
欢罢念归旋，无贪华顶宿。
寄左四十
作者：许景衡
朝代：宋

小左真奇才，童稚已颖悟。读书一十年，胸臆日充饫。时时吐所有，落笔不肯住。长江吞巨壑，白日破昏雾。雄辞何纵横，妙理争发露。骅骝始汗血，万里犹顷步。嗟嗟驽骀辈，安用苦猜妒。而我何为者，江海久飘寓。得子稠人中，磊落真瑜璐。文章岂易工，识者尤难遇。哀弦有三叹，要非俗所谕。往还几岁月，会面辄忘去。萧条抱膝吟，浩荡登高赋。迷途子所怜，正我欲到处。我观古人文，何曾事章句。至音本澹泊，太羹异凡具。君看桃李花，纷纷竞春莫。终焉适众口，了不在红素。子兮更深探，吾言亦其粗。
寄左四十
作者：许景衡
朝代：宋

小左真奇才，童穉已颖悟。
读书一十年，胸臆日充饇。
时时吐所有，落笔不肯住。
长江呑巨壑，白日破昏雾。
雄辞何纵横，妙理争发露。
骅骝始汗血，万里犹顷步。
嗟嗟驽骀辈，安用苦猜妬。
而我何为者，江海久飘寓。
得子稠人中，磊落真瑜璐。
文章岂易工，识者尤难遇。
哀絃有三嘆，要非俗所谕。
往还几岁月，会面辄忘去。
萧条抱膝吟，浩荡登高赋。
迷途子所怜，正我欲到处。
我观古人文，何曾事章句。
至音本澹泊，太羮异凡具。
君看桃李花，纷纷竞春莫。
终焉适众口，了不在红素。
子兮更深探，吾言亦其粗。
寄左经臣
作者：许景衡
朝代：宋

二年南邑好相看，谁道忘形最较难。别去光阴惊倏忽，春来书讯喜平安。如何柳市多时住，不向横塘一笑欢。节物悭人诗兴懒，多应閒处凭栏干。
寄左经臣
作者：许景衡
朝代：宋

二年南邑好相看，谁道忘形最较难。
别去光阴惊倐忽，春来书讯喜平安。
如何柳市多时住，不向横塘一笑欢。
节物悭人诗兴懒，多应閒处凭栏干。
寄康师
作者：许景衡
朝代：宋

好在仙岩康上人，从来心事许谁亲。品题泉石诗无敌，吞吐烟霞笔有神。闻道弟兄皆妙质，要当谈笑继前尘。个中况有东溪老，行处何妨更问津。
寄康师
作者：许景衡
朝代：宋

好在仙岩康上人，从来心事许谁亲。
品题泉石诗无敌，吞吐烟霞笔有神。
闻道弟兄皆妙质，要当谈笑继前尘。
箇中况有东溪老，行处何妨更问津。
寄张宰几仲
作者：许景衡
朝代：宋
体裁：七言律诗

往在横塘诗酒社，而今不忍重寻思。时人狂简无如我，县尹风流更有谁。塞上尘沙长冥寞，江南梅柳正葳蕤。人生閒健须行乐，莫学安仁鬓早衰。
寄张德祥
作者：许景衡
朝代：宋

细草碧侵池，幽花亦满枝。
羣生俱有德，造物定谁私。
故国春将暮，他乡日自迟。
论文一樽酒，何路得追随。
寄张德祥
作者：许景衡
朝代：宋

细草碧侵池，幽花亦满枝。群生俱有德，造物定谁私。故国春将暮，他乡日自迟。论文一樽酒，何路得追随。
寄张敏叔
作者：许景衡
朝代：宋

寿春太守紫髯翁，忆得当年笑语同。
应为江山尽诗助，更无音信问途穷。
簿书觑着钤斋静，棋局拈来蜡炬红。
也待去为樽俎客，却怜身世尚漂蓬。
寄张敏叔
作者：许景衡
朝代：宋

寿春太守紫髯翁，忆得当年笑语同。应为江山尽诗助，更无音信问途穷。簿书觑著钤斋静，棋局拈来蜡炬红。也待去为樽俎客，却怜身世尚漂蓬。
寄成正仲
作者：许景衡
朝代：宋

画绣初乘八月槎，肯来一笑子真家。狂吟取次还成轴，戏酌无多已过花。陈迹悠悠惊梦寐，劳生扰扰叹长沙。遥知高会还思我，共唱江天一抺霞。
寄成正仲
作者：许景衡
朝代：宋

画绣初乘八月槎，肯来一笑子真家。
狂吟取次还成轴，戏酌无多已过花。
陈迹悠悠惊梦寐，劳生扰扰嘆长沙。
遥知高会还思我，共唱江天一抺霞。
寄敏叔
作者：许景衡
朝代：宋
体裁：七言律诗

匆匆候馆陪欢笑，别去而今又几年。冠盖由来在天上，音书还肯寄江边。也知官长多诗句，未省谁人与酒钱。近日频频看除目，诸公要路亦腾骞。
寄敏叔寺簿诗
作者：许景衡
朝代：宋

海角纷纭祇簿书，朅来不觉一年余。
自嗟扰扰无休息，犹及匆匆问起居。
前日先生官独冷，而今主簿意何如。
应怜小女犹痴在，只喜腰间已佩鱼。
寄敏叔寺簿诗
作者：许景衡
朝代：宋

海角纷纭祇簿书，朅来不觉一年馀。自嗟扰扰无休息，犹及匆匆问起居。前日先生官独冷，而今主簿意何如。应怜小女犹痴在，只喜腰间已佩鱼。
寄文通
作者：许景衡
朝代：宋
体裁：七言律诗

俗流指笑漫喧喧，好古初心自惘然。已分平生有书癖，况堪此日识碑颠。万金尽散英豪外，千卷仍存六一编。洗眼何时拂尘箧，待将点画较精研。
寄新茶王圣时蒙示五诗
作者：许景衡
朝代：宋

建溪初采雪芽香，病客分来敢独尝。
一盌聊为金粟供，五篇不学玉川狂。
风雷有信犹嫌晚，草木无情也着忙。
谁似山中老松柏，不知人世有炎凉。
寄新茶王圣时蒙示五诗
作者：许景衡
朝代：宋

建溪初采雪芽香，病客分来敢独尝。一盌聊为金粟供，五篇不学玉川狂。风雷有信犹嫌晚，草木无情也著忙。谁似山中老松柏，不知人世有炎凉。
寄新茶王圣时蒙示五诗
作者：许景衡
朝代：宋
体裁：七言律诗

建溪初采雪芽香，病客分来敢独尝。一碗聊为金粟供，五篇不学玉川狂。风雷有信犹嫌晚，草木无情也著忙。谁似山中老松柏，不知人世有炎凉。
寄望回
作者：许景衡
朝代：宋
体裁：七言绝句

塞上何时谢抱关，优游琴酒旧家山。小桥小艇相过处，横径横塘一水间。
寄木尉君任
作者：许景衡
朝代：宋
体裁：七言律诗

江湖萍梗漫流连，邂逅天涯独慨然。老去鲍昭非俊逸，古来梅福是神仙。一樽笑语浑如梦，两地音尘动隔年。有底楼台堪寓目，平芜千里夕阳天。
寄李圣与
作者：许景衡
朝代：宋
体裁：七言律诗

李侯自是金闺客，奔走人间三十年。未信簿书能老我，何妨诗酒自陶然。江山满眼应相助，风月关心最可怜。解道清陂新过雨，也教别乘愧前篇。
寄沈亨老
作者：许景衡
朝代：宋

京国三千里，人来慰所思。遥知为客好，何似在家时。春日鸾凰去，秋风鸿雁悲。衣裳慈母线，亦恐汝归迟。
寄沈亨老
作者：许景衡
朝代：宋

京国三千里，人来慰所思。
遥知为客好，何似在家时。
春日鸾凰去，秋风鸿鴈悲。
衣裳慈母线，亦恐汝归迟。
寄王经国
作者：许景衡
朝代：宋

曾陪诞节祝尧年，过眼星霜岁又迁。谁信江湖閒钓艇，却来霄汉听钧天。锦筵乐事今何似，蓬鬓苍颜独惘然。还戴赐花残照里，九衢尘土醉摇鞭。
寄王经国
作者：许景衡
朝代：宋

曾陪诞节祝尧年，过眼星霜岁又迁。
谁信江湖閒钓艇，却来霄汉聴钧天。
锦筵乐事今何似，蓬鬓苍颜独惘然。
还戴赐花残照裏，九衢尘土醉揺鞭。
寄竹阁臣师
作者：许景衡
朝代：宋

鹿苑西湖上，乌台北斗旁。
尘沙空自老，云外定相望。
林麓余秋色，郊原半夕阳。
惟应阁前竹，凛凛带新霜。
寄竹阁臣师
作者：许景衡
朝代：宋

鹿苑西湖上，乌台北斗旁。尘沙空自老，云外定相望。林麓馀秋色，郊原半夕阳。惟应阁前竹，凛凛带新霜。
寄笔墨纸兄长绝句三首
作者：许景衡
朝代：宋

最怜修贡自峨岷，拜赐中天雨露新。好为先生载嘉句，却愁纸价涌京尘。潘生地下骨应朽，妙技犹藏天府中。刀笔未应当好赐，不如分付与诗翁。刑名去取漫忉忉，惭愧官家五色毫。老矣弟兄无用处，只应警锐属儿曹。
寄笔墨纸兄长绝句三首·其一
作者：许景衡
朝代：宋
体裁：七言绝句

最怜修贡自峨岷，拜赐中天雨露新。好为先生载嘉句，却愁纸价涌京尘。
寄笔墨纸兄长绝句三首·其三
作者：许景衡
朝代：宋

刑名去取漫忉忉，惭愧官家五色毫。
老矣弟兄无用处，只应警鋭属儿曹。
寄笔墨纸兄长绝句三首·其三
作者：许景衡
朝代：宋

刑名去取漫忉忉，惭愧官家五色毫。老矣弟兄无用处，只应警锐属儿曹。
寄笔墨纸兄长绝句三首·其二
作者：许景衡
朝代：宋
体裁：七言绝句

潘生地下骨应朽，妙技犹藏天府中。刀笔未应当好赐，不如分付与诗翁。
寄薛克勤
作者：许景衡
朝代：宋
体裁：七言律诗

高才犹佐古诸侯，樽俎时时好献酬。万物也知皆有役，此身安得不言休。烹鲜未觉民难治，炊黍犹忻客少留。会看曲台须旧德，讨论文物尽从周。
寄薛十七巨源
作者：许景衡
朝代：宋

茅屋西山曲，携书喜见过。
别离惊岁月，淹泊奈时何。
末俗皆浮诞，斯文肯琢磨。
后生余力在，吾意已蹉跎。
寄薛十七巨源
作者：许景衡
朝代：宋

茅屋西山曲，携书喜见过。别离惊岁月，淹泊奈时何。末俗皆浮诞，斯文肯琢磨。后生馀力在，吾意已蹉跎。
寄行之
作者：许景衡
朝代：宋

城南城北长嫌远，卜得甘泉坊里居。笑语不愁归去晚，往还可似向来疏。二毛自觉身将老，一别谁怜岁又除。定是乌银正忙里，怪生没个寄来书。问讯卢家大小僧，忆渠旅思为消凝。春禽言语得能好，秋水精神更乞增。今日垂髫且嬉戏，他年鼓翼看飞腾。悬知父党无能解，头白丝丝面有棱。
寄行之·其一
作者：许景衡
朝代：宋

城南城北长嫌远，卜得甘泉坊裏居。
笑语不愁归去晚，往还可似向来疏。
二毛自觉身将老，一别谁怜岁又除。
定是乌银正忙裏，怪生没箇寄来书。
寄行之·其一
作者：许景衡
朝代：宋

城南城北长嫌远，卜得甘泉坊里居。笑语不愁归去晚，往还可似向来疏。二毛自觉身将老，一别谁怜岁又除。定是乌银正忙里，怪生没个寄来书。
寄行之·其二
作者：许景衡
朝代：宋
体裁：七言律诗

问讯卢家大小僧，忆渠旅思为消凝。春禽言语得能好，秋水精神更乞增。今日垂髫且嬉戏，他年鼓翼看飞腾。悬知父党无能解，头白丝丝面有棱。
寄许乐清冲辅
作者：许景衡
朝代：宋

入竹空陈迹，经行忆岁除。旧游谁更在，逸兴近何如。树密莺声远，江寒雁影疏。楼头红日晚，徙倚独踌蹰。
寄许乐清冲辅
作者：许景衡
朝代：宋

入竹空陈迹，经行忆岁除。
旧游谁更在，逸兴近何如。
树密莺声远，江寒鴈影疏。
楼头红日晚，徙倚独踌蹰。
寄邱觉
作者：许景衡
朝代：宋
体裁：七言绝句

每欲扁舟老江海，不堪五斗尚尘埃。烦君且觅天台纸，待取横塘居士来。
寄钦师
作者：许景衡
朝代：宋

亭障临燕塞，江山复楚乡。艰难悲客路，宴坐忆禅房。烧尽蒲花烛，清馀柏木香。十年如梦觉，两鬓自苍苍。
寄钦师
作者：许景衡
朝代：宋

亭障临燕塞，江山復楚乡。
艰难悲客路，宴坐忆禅房。
烧尽蒲花烛，清余柏木香。
十年如梦觉，两鬓自苍苍。
寄钱子勉
作者：许景衡
朝代：宋
体裁：五言律诗

花县逢迎日，琴堂宴坐频。簿书时有暇，灯火夜相亲。世系皆王泽，官曹独海滨。政成飞舄去，念别一伤神。
寄陈仲山
作者：许景衡
朝代：宋

当年抱疾题新句，老岁支离已可嗟。官学半生浑似梦，尘埃两眼渐生花。相从杖屦非无意，归去田园亦有涯。袛许刀圭振疲苶，与公白首醉流霞。劳劳苒苒任年华，何用逢春苦叹嗟。但得千钟倾竹叶，不妨一笑为桃花。麒麟莫问行天路，鱼蟹从今饱海涯。祇恐爱閒成痼疾，却须妙手泛丹霞。昏昏烟土客京华，节物惊心祇自嗟。一饱徒饕太仓粟，十年不见故园花。躬耕舒啸今方决，卜筑横塘尚未涯。夫子元无疗饥药，待从方士饭朝霞。
寄陈仲山·其一
作者：许景衡
朝代：宋
体裁：七言律诗

当年抱疾题新句，老岁支离已可嗟。官学半生浑似梦，尘埃两眼渐生花。相从杖屦非无意，归去田园亦有涯。袛许刀圭振疲苶，与公白首醉流霞。
寄陈仲山·其三
作者：许景衡
朝代：宋
体裁：七言律诗

昏昏烟土客京华，节物惊心祇自嗟。一饱徒饕太仓粟，十年不见故园花。躬耕舒啸今方决，卜筑横塘尚未涯。夫子元无疗饥药，待从方士饭朝霞。
寄陈仲山·其二
作者：许景衡
朝代：宋

劳劳苒苒任年华，何用逢春苦叹嗟。但得千钟倾竹叶，不妨一笑为桃花。麒麟莫问行天路，鱼蟹从今饱海涯。祇恐爱閒成痼疾，却须妙手泛丹霞。
寄陈仲山·其二
作者：许景衡
朝代：宋

劳劳苒苒任年华，何用逢春苦嘆嗟。
但得千钟倾竹叶，不妨一笑为桃花。
麒麟莫问行天路，鱼蟹从今饱海涯。
祇恐爱閒成痼疾，却须妙手泛丹霞。
寄陈季衍父子二绝
作者：许景衡
朝代：宋

珠霰瑶花糁暮天，乱侵酒盏洒吟笺。须知望雪亭前客，不学袁安闭户眠。郊原草木尽枯荄，重雾阴云扫不开。骑马拥袍何处好，梅花门外探春来。
寄陈季衍父子二绝·其一
作者：许景衡
朝代：宋

珠霰瑶花糁暮天，乱侵酒琖洒吟笺。
须知望雪亭前客，不学袁安闭户眠。
寄陈季衍父子二绝·其一
作者：许景衡
朝代：宋

珠霰瑶花糁暮天，乱侵酒盏洒吟笺。须知望雪亭前客，不学袁安闭户眠。
寄陈季衍父子二绝·其二
作者：许景衡
朝代：宋
体裁：七言绝句

郊原草木尽枯荄，重雾阴云扫不开。骑马拥袍何处好，梅花门外探春来。
寄题会文阁
作者：许景衡
朝代：宋
体裁：五言律诗

刘子天台去，君今几代孙。山居多水石，客至亦琴樽。簿领嗟淹泊，诗书失讨论。何当谢羁束，杖策过层轩。
寄题叶希圣申申亭
作者：许景衡
朝代：宋

燕处厌纷华，穿林一径斜。层峦开水墨，古木走龙蛇。事业虽无补，田园尚有涯。何时策筇竹，随意到山家。每向新亭去，何曾问主人。弟兄俱有好，樽俎自相亲。栖翼云山晚，飞花洞府春。长愁醉归去，步步近红尘。
寄题叶希圣申申亭·其一
作者：许景衡
朝代：宋
体裁：五言律诗

燕处厌纷华，穿林一径斜。层峦开水墨，古木走龙蛇。事业虽无补，田园尚有涯。何时策筇竹，随意到山家。
寄题叶希圣申申亭·其二
作者：许景衡
朝代：宋
体裁：五言律诗

每向新亭去，何曾问主人。弟兄俱有好，樽俎自相亲。栖翼云山晚，飞花洞府春。长愁醉归去，步步近红尘。
寄题张学士三径堂二首
作者：许景衡
朝代：宋

留侯有高致，世业更谁传。苕霅新开径，蓬瀛旧集仙。藜床荫松桂，蕙帐带云烟。扰扰争毫末，何人解乐全。我欲寻三径，长歌归去来。未能似夫子，还是走尘埃。彩笔临流赋，清樽对菊开。披榛往来处，东望思悠哉。
寄题张学士三径堂二首·其一
作者：许景衡
朝代：宋
体裁：五言律诗

留侯有高致，世业更谁传。苕霅新开径，蓬瀛旧集仙。藜床荫松桂，蕙帐带云烟。扰扰争毫末，何人解乐全。
寄题张学士三径堂二首·其二
作者：许景衡
朝代：宋
体裁：五言律诗

我欲寻三径，长歌归去来。未能似夫子，还是走尘埃。彩笔临流赋，清樽对菊开。披榛往来处，东望思悠哉。
寸碧亭
作者：许景衡
朝代：宋
体裁：七言绝句

杖履寻常行乐处，不论小径与幽亭。谁知苍莽千峰外，尚有仙山一点青。
小圆石屏
作者：许景衡
朝代：宋

微风激寒波，浩浩皱纹縠。连山夹修径，约略露寒木。何人琢山骨，拂拭温如玉。苍苍碧月样，入手不盈掬。此生随万物，何者斯为足。要须指顾间，一寄千里目。
小圆石屏
作者：许景衡
朝代：宋

微风激寒波，浩浩皱纹縠。
连山夹修径，约略露寒木。
何人琢山骨，拂拭温如玉。
苍苍碧月様，入手不盈掬。
此生随万物，何者斯为足。
要须指顾间，一寄千里目。
左崇见寄以郑虔张籍见况
作者：许景衡
朝代：宋

忆向栖霞宫裏宿，论文独喜子相过。
酒酣尚觉初心在，岁晚其如别思何。
官比广文还较冷，诗疑司业不争多。
友生许予尝如此，更问旁人果似么。
左崇见寄以郑虔张籍见况
作者：许景衡
朝代：宋

忆向栖霞宫里宿，论文独喜子相过。酒酣尚觉初心在，岁晚其如别思何。官比广文还较冷，诗疑司业不争多。友生许予尝如此，更问旁人果似么。
左经臣观潮阁见招有祇把清风占得公之句
作者：许景衡
朝代：宋

周遮岂得吾徒事，省净还为世俗嫌。若把清风召人客，已应赛过水晶盐。
左经臣观潮阁见招有祇把清风占得公之句
作者：许景衡
朝代：宋

週遮岂得吾徒事，省浄还为世俗嫌。
若把清风召人客，已应赛过水晶盐。
己卯元日持檄乐清界上望鴈荡集句寄宁师
作者：许景衡
朝代：宋
体裁：七言绝句

笑指蓬瀛第十洲，青山历历水悠悠。眼边江舸何匆促，寸步教身不得游。
平沙阁呈陈古田
作者：许景衡
朝代：宋

画栋朱栏压水涯，稍看剑石欲平沙。虹梁突兀几千尺，云屋崚嶒一万家。衮衮公侯应日起，纷纷桃李竞春华。双凫自合朝天去，饶与银河八月槎。
平沙阁呈陈古田
作者：许景衡
朝代：宋

画栋朱栏压水涯，稍看剑石欲平沙。
虹梁突兀几千尺，云屋崚嶒一万家。
衮衮公侯应日起，纷纷桃李竞春华。
双鳬自合朝天去，饶与银河八月槎。
庚子岁作
作者：许景衡
朝代：宋
体裁：古风

我本山中人，中年堕纷华。祠庭罢香火，还寻旧生涯。墟曲分耆旧，问劳仍咨嗟。三径日荒芜，归来何晚耶。亦既谢父老，低头自吟哦。人生各有役，倦游即还家。来者祇如许，往者知奈何。
康师见访于竹阁因师臣师同赋问讯元老人
作者：许景衡
朝代：宋

道人乐岩栖，泉石厌眼耳。胡为一叶舟，汎汎西湖水。应怜老居士，巾屦困尘滓。相从一笑顷，茗盌浮云蕊。江天正摇落，秋色淡如洗。宴坐俯层轩，梢云森凤尾。眷言东溪老，挺立万夫伟。平生海潮音，卷舌付诸子。维此岑邃师，道学究终始。当年几酬对，万法一弹指。要当出新句，特用问兴止。江河有馀润，今我亦随喜。
康师见访于竹阁因师臣师同赋问讯元老人
作者：许景衡
朝代：宋
体裁：古风

道人乐岩栖，泉石厌眼耳。胡为一叶舟，汎汎西湖水。应怜老居士，巾屦困尘滓。相从一笑顷，茗碗浮云蕊。江天正摇落，秋色淡如洗。宴坐俯层轩，梢云森凤尾。眷言东溪老，挺立万夫伟。平生海潮音，卷舌付诸子。维此岑邃师，道学究终始。当年几酬对，万法一弹指。要当出新句，特用问兴止。江河有馀润，今我亦随喜。
康师见访于竹阁因师臣师同赋问讯元老人
作者：许景衡
朝代：宋

道人乐岩栖，泉石厌眼耳。
胡为一叶舟，泛泛西湖水。
应怜老居士，巾屦困尘滓。
相从一笑顷，茗盌浮云蘂。
江天正揺落，秋色淡如洗。
宴坐俯层轩，梢云森鳯尾。
眷言东溪老，挺立万夫伟。
平生海潮音，卷舌付诸子。
维此岑邃师，道学究终始。
当年几酬对，万法一弹指。
要当出新句，特用问兴止。
江河有余润，今我亦随喜。
康师赠臣阇黎次韵
作者：许景衡
朝代：宋

乐天西湖夸竹阁，寂寞百年风陨箨。
师今燕坐最胜处，翛然日诵山中乐。
富贵易致閒难得，造物畀渠良不薄。
老康游戱作偈言，使我怊怅心茫然。
康师赠臣阇黎次韵
作者：许景衡
朝代：宋

乐天西湖誇竹阁，寂寞百年风陨箨。师今燕坐最胜处，翛然日诵山中乐。富贵易致閒难得，造物畀渠良不薄。老康游戏作偈言，使我怊怅心茫然。
引泉示吴甥
作者：许景衡
朝代：宋

淙淙玉溪泉，曲折西亭隅。飞流自喷薄，白石净如铺。虽无渫井禽，亦有针头鱼。岂知江河宽，嘘沫自相濡。况此五六月，万物在洪炉。而我弄清浅，琐碎珠玉俱。泉兮且勿流，止此为我娱。一出涧谷去，人间供百需。清者鉴须眉，浊者混泥涂。江湖尚或尔，而况沟与渠。寄语山中人，所养当何如。
引泉示吴甥
作者：许景衡
朝代：宋

淙淙玉溪泉，曲折西亭隅。
飞流自喷薄，白石浄如铺。
虽无渫井禽，亦有针头鱼。
岂知江河寛，嘘沫自相濡。
况此五六月，万物在洪鑪。
而我弄清浅，琐碎珠玉俱。
泉兮且勿流，止此为我娱。
一出涧谷去，人间供百需。
清者鉴鬚眉，浊者混泥涂。
江湖尚或尔，而况沟与渠。
寄语山中人，所养当何如。
张仲共许惠吕研因成长句
作者：许景衡
朝代：宋

英雄旧割据，鼎业逐流水。高台亦已倾，况及分香婢。鳞鳞屋上瓦，弃掷满邻里。镌洼漫儿戏，后世始称美。世人攻翰墨，好古惟两耳。何曾问珉玉，枉却千金市。岂知叠口翁，十指老泥滓。追踪千载后，未易较彼此。其质坚而刚，其肤腻而理。澄泓秋水净，惨淡暮山紫。要当奴凤咮，何止友龙尾。神工付黄壤，人间能有几。张侯金闺彦，不特河朔伟。十年走泽潞，百物尽糠秕。惟有箧中珍，左右配书史。明光惟起草，此独尘埃里。嗟我方著书，瓦砾著獭髓。慇勤桂籍旧，许辍陶泓子。学问已遗俗，取舍期不诡。及物何可望，奸谀诛既死。
张仲共许惠吕研因成长句
作者：许景衡
朝代：宋

英雄旧割据，鼎业逐流水。
高台亦已倾，况及分香婢。
鳞鳞屋上瓦，弃掷满邻里。
镌洼漫儿戏，后世始称美。
世人攻翰墨，好古惟两耳。
何曾问珉玉，枉却千金市。
岂知迭口翁，十指老泥滓。
追踪千载后，未易较彼此。
其质坚而刚，其肤腻而理。
澄泓秋水浄，惨淡暮山紫。
要当奴鳯咮，何止友龙尾。
神工付黄壤，人间能有几。
张侯金闺彦，不特河朔伟。
十年走泽潞，百物尽糠粃。
惟有箧中珍，左右配书史。
明光惟起草，此独尘埃裏。
嗟我方着书，瓦砾着獭髓。
慇懃桂籍旧，许辍陶泓子。
学问已遗俗，取舍期不诡。
及物何可望，姦谀诛既死。
张元光生日
作者：许景衡
朝代：宋

阔步云霄去，当年属意深。感时虽白发，许国尚丹心。顾我无才思，登门怯醉吟。谁能将寿酒，满满为公斟。
张元光生日
作者：许景衡
朝代：宋

阔步云霄去，当年属意深。
感时虽白髪，许国尚丹心。
顾我无才思，登门怯醉吟。
谁能将寿酒，满满为公斟。
张帅进职再留敏叔有诗贺之次韵
作者：许景衡
朝代：宋

忆昔初辞九棘班，齐坛授銭气桓桓。
边民惯见平安火，天子新除侍从官。
此去一年聊许借，从来五袴不愁寒。
进贤自是平生志，看取他年头上冠。
张帅进职再留敏叔有诗贺之次韵
作者：许景衡
朝代：宋

忆昔初辞九棘班，齐坛授钱气桓桓。边民惯见平安火，天子新除侍从官。此去一年聊许借，从来五裤不愁寒。进贤自是平生志，看取他年头上冠。
张敏叔守梓州
作者：许景衡
朝代：宋
体裁：七言律诗

风月关心自不闲，诗家本领更多般。千篇要继杜陵后，万里宁辞蜀道难。今日赤帷新刺史，几年锦帐旧郎官。莫嫌白首功名晚，松柏从来耐岁寒。
归自滨州
作者：许景衡
朝代：宋
体裁：七言绝句

扶疏弱柳绿初匀，哑咤黄鹂语未真。行路逢春浑不觉，却须说似探花人。
德起惠酒
作者：许景衡
朝代：宋
体裁：七言律诗

横塘今作小塘居，斋几萧然一卷书。心事蹉跎嗟老矣，天涯流落念归欤。尚烦亲好频携酒，多谢园人日饷蔬。此境从来无远近，祇应在处是吾庐。
忆昨
作者：许景衡
朝代：宋

忆昨秋风时，持檄走东越。棘围琐深严，莲塘漾空阔。嘉与二三子，雄辩探理窟。清尊日从容，高堂俯轩豁。思家资善谑，望远严诗律。海蚌割明瑩，荆璞略玷缺。双瞳眩丹青，万纸叠冰雪。敢辞穷日力，要使驽骥别。谁怜今夜里，还对中秋月。当时席空阶，清影数毛发。杯盘已零乱，浩歌弥激烈。朋从渺湖海，岁月苦飘忽。穷阎抚往事，惊梦谁与说。清砧送逸响，寒螀共幽咽。旧游知谁在，想见宾筵设。泠然广寒宫，共此白银阙。题名满四壁，世路非一辙。北轩风雨多，长恐银钩脱。
忆昨
作者：许景衡
朝代：宋
体裁：古风

忆昨秋风时，持檄走东越。棘围琐深严，莲塘漾空阔。嘉与二三子，雄辩探理窟。清尊日从容，高堂俯轩豁。思家资善谑，望远严诗律。海蚌割明莹，荆璞略玷缺。双瞳眩丹青，万纸叠冰雪。敢辞穷日力，要使驽骥别。谁怜今夜里，还对中秋月。当时席空阶，清影数毛发。杯盘已零乱，浩歌弥激烈。朋从渺湖海，岁月苦飘忽。穷阎抚往事，惊梦谁与说。清砧送逸响，寒螀共幽咽。旧游知谁在，想见宾筵设。泠然广寒宫，共此白银阙。题名满四壁，世路非一辙。北轩风雨多，长恐银钩脱。
忆昨
作者：许景衡
朝代：宋

忆昨秋风时，持檄走东越。
棘围琐深严，莲塘漾空阔。
嘉与二三子，雄辩探理窟。
清尊日从容，高堂俯轩豁。
思家资善谑，望远严诗律。
海蚌割明莹，荆璞略玷缺。
双瞳眩丹青，万纸迭冰雪。
敢辞穷日力，要使驽骥别。
谁怜今夜裏，还对中秋月。
当时席空阶，清影数毛髪。
杯盘已零乱，浩歌弥激烈。
朋从渺湖海，岁月苦飘忽。
穷阎抚往事，惊梦谁与说。
清砧送逸响，寒螀共幽咽。
旧游知谁在，想见宾筵设。
泠然广寒宫，共此白银阙。
题名满四壁，世路非一辙。
北轩风雨多，长恐银鈎脱。
戏远大师
作者：许景衡
朝代：宋

庐阜远公真好事，白莲社裏尽高才。
师今更不曾沽酒，底事渊明日日来。
戏远大师
作者：许景衡
朝代：宋

庐阜远公真好事，白莲社里尽高才。师今更不曾沽酒，底事渊明日日来。
成正仲水乡秋兴寄王履道惠然见示以此谢之
作者：许景衡
朝代：宋

九河赴沧溟，奔放日汹汹。霖霪作秋潦，散漫失邱垄。孤城临绝岛，狂澜惊四拥。凫鸥散凌乱，蛟鳄似矜宠。微茫天势平，荡摇坤轴动。田家栽一麦，秋稼泥沙壅。何能忧卒岁，迫此朝夕恐。孤生寄卑湿，五斗安阘茸。饱闻达人观，未作穷途恸。稍令裨危堤，运土纷接踵。河伯聊戏剧，尔辈嗟倥偬。成侯北方秀，笔力千钧重。新诗试模写，气夺洪涛涌。英英幕下郎，仡仡山西种。何当一交锋，我亦愿助勇。
成正仲水乡秋兴寄王履道惠然见示以此谢之
作者：许景衡
朝代：宋

九河赴沧溟，奔放日汹汹。
霖霪作秋潦，散漫失邱壠。
孤城临绝岛，狂澜惊四拥。
鳬鸥散凌乱，蛟鰐似矜宠。
微茫天势平，荡揺坤轴动。
田家栽一麦，秋稼泥沙壅。
何能忧卒岁，迫此朝夕恐。
孤生寄卑湿，五斗安阘茸。
饱闻达人观，未作穷途恸。
稍令裨危堤，运土纷接踵。
河伯聊戱剧，尔辈嗟倥偬。
成侯北方秀，笔力千钧重。
新诗试模写，气夺洪涛涌。
英英幕下郎，仡仡山西种。
何当一交锋，我亦愿助勇。
戴夫人挽词
作者：许景衡
朝代：宋

诗书历历教乡邻，甘旨熙熙八十春。尽道先生真孝子，故知贤行属夫人。穗帷一诀三年后，柏垄孤坟数尺新。剪綵种萱今已矣，多应处处有遗尘。
戴夫人挽词
作者：许景衡
朝代：宋
体裁：七言律诗

诗书历历教乡邻，甘旨熙熙八十春。尽道先生真孝子，故知贤行属夫人。繐帷一诀三年后，柏垄孤坟数尺新。剪綵种萱今已矣，多应处处有遗尘。
戴夫人挽词
作者：许景衡
朝代：宋

诗书历历教乡邻，甘旨熙熙八十春。
尽道先生真孝子，故知贤行属夫人。
繐帷一诀三年后，柏壠孤坟数尺新。
翦綵种萱今已矣，多应处处有遗尘。
戴浚秀才需堂
作者：许景衡
朝代：宋
体裁：七言绝句

客到需堂日已曛，从容樽酒话情亲。欲来却去知何事，笑杀当年访戴人。
护国寺诗
作者：许景衡
朝代：宋

未暇远寻庐阜游，只消护国也深幽。种莲惠远谁还往，得酒渊明自献酬。恶句多惭居唱首，高吟长许作遨头。请看十八人同社，尽是人间第一流。小诗聊记凤山游，髣髴东林水石幽。已愧高僧与摹刻，更烦诸老数赓酬。簿书底事长遮眼，林壑何人肯转头。会待从公白莲社，杖藜来往亦风流。
护国寺诗·其一
作者：许景衡
朝代：宋
体裁：七言律诗

未暇远寻庐阜游，只消护国也深幽。种莲惠远谁还往，得酒渊明自献酬。恶句多惭居唱首，高吟长许作遨头。请看十八人同社，尽是人间第一流。
护国寺诗·其二
作者：许景衡
朝代：宋

小诗聊记凤山游，髣髴东林水石幽。已愧高僧与摹刻，更烦诸老数赓酬。簿书底事长遮眼，林壑何人肯转头。会待从公白莲社，杖藜来往亦风流。
护国寺诗·其二
作者：许景衡
朝代：宋

小诗聊记鳯山游，髣髴东林水石幽。
已愧高僧与摹刻，更烦诸老数赓酬。
簿书底事长遮眼，林壑何人肯转头。
会待从公白莲社，杖藜来往亦风流。
招琴僧
作者：许景衡
朝代：宋
体裁：七言绝句

客心日日是尘埃，寄语家山好在哉。流水松风无梦寐，谁能特地抱琴来。
招隐堂
作者：许景衡
朝代：宋
体裁：五言律诗

僧家乐幽独，世路自尘埃。丈室何人到，重门尽日开。石泓泉滴沥，竹径月徘徊。多谢相招意，江湖归去来。
按田南乡夜过翁岭
作者：许景衡
朝代：宋

斗禄折腰方自勉，敢叹尘沙长满眼。平田细路苦萦纡，尽日肩舆在香篆。簿书告办裁知返，落日在山山路远。荆榛蔽塞虎纵横，僮仆相呼无处遁。山下人家早闭门，疏篱灯火自黄昏。杯盘四座还相语，犹有行人过别村。
按田南乡夜过翁岭
作者：许景衡
朝代：宋

斗禄折腰方自勉，敢嘆尘沙长满眼。
平田细路苦萦纡，尽日肩舆在香篆。
簿书告办裁知返，落日在山山路远。
荆榛蔽塞虎纵横，僮仆相呼无处遯。
山下人家早闭门，疏篱灯火自黄昏。
杯盘四座还相语，犹有行人过别村。
挽元僧正
作者：许景衡
朝代：宋
体裁：五言律诗

物外孤高客，人间九十春。朋游多有道，学子略成尘。仙岭浮云散，寒潭夜月新。孤生长感怆，先友更何人。
挽刘太君诗二首
作者：许景衡
朝代：宋

婉娩宜家早，孳孳执礼勤。事姑俱白发，看子上青云。飞旐隋河路，新阡慎水濆。哀荣两殊绝，州里未前闻。配德乐丘园，承家属后昆。千钟岂荣耀，一笑为平反。庭树悲风惨，霜天落月昏。斑衣已陈迹，补衮看忠言。
挽刘太君诗二首·其一
作者：许景衡
朝代：宋

婉娩宜家早，孳孳执礼勤。事姑俱白发，看子上青云。飞旐隋河路，新阡慎水濆。哀荣两殊绝，州里未前闻。
挽刘太君诗二首·其一
作者：许景衡
朝代：宋

婉娩宜家早，孳孳执礼勤。
事姑俱白髪，看子上青云。
飞旐隋河路，新阡慎水濆。
哀荣两殊绝，州里未前闻。
挽刘太君诗二首·其二
作者：许景衡
朝代：宋

配德乐丘园，承家属后昆。千钟岂荣耀，一笑为平反。庭树悲风惨，霜天落月昏。斑衣已陈迹，补衮看忠言。
挽刘太君诗二首·其二
作者：许景衡
朝代：宋

配德乐邱园，承家属后昆。
千钟岂荣耀，一笑为平反。
庭树悲风惨，霜天落月昏。
斑衣已陈迹，补衮看忠言。
挽左司江公
作者：许景衡
朝代：宋

前辈风流远，惟公尚复存。此心无限量，所得有渊源。眷奖深宸扆，声名重谏垣。平生经世志，已矣复何言。壮岁从澹泊，犹馀味道心。今朝叹流落，羁旅老侵寻。庾岭暮云合，钓台秋水深。向来游历处，千载只如今。宪府叨新渥，京华会卜居。迂疏惭琐琐，许与独渠渠。酬唱看遗墨，漂零送輤车。他年桐水上，雪涕更踌躇。
挽左司江公·其一
作者：许景衡
朝代：宋

前辈风流远，惟公尚复存。此心无限量，所得有渊源。眷奖深宸扆，声名重谏垣。平生经世志，已矣复何言。
挽左司江公·其一
作者：许景衡
朝代：宋

前辈风流远，惟公尚復存。
此心无限量，所得有渊源。
眷奨深宸扆，声名重谏垣。
平生经世志，已矣復何言。
挽左司江公·其三
作者：许景衡
朝代：宋

宪府叨新渥，京华会卜居。迂疏惭琐琐，许与独渠渠。酬唱看遗墨，漂零送輤车。他年桐水上，雪涕更踌躇。
挽左司江公·其三
作者：许景衡
朝代：宋

宪府叨新渥，京华会卜居。
迂疏惭琐琐，许与独渠渠。
醻唱看遗墨，漂零送輤车。
他年桐水上，雪涕更踌躇。
挽左司江公·其二
作者：许景衡
朝代：宋

壮岁从澹泊，犹余味道心。
今朝嘆流落，羁旅老侵寻。
庾岭暮云合，钓台秋水深。
向来游历处，千载只如今。
挽左司江公·其二
作者：许景衡
朝代：宋

壮岁从澹泊，犹馀味道心。今朝叹流落，羁旅老侵寻。庾岭暮云合，钓台秋水深。向来游历处，千载只如今。
损轩诗
作者：许景衡
朝代：宋
体裁：七言绝句

迁善宜将窒欲参，此轩名损亦何谈。古来种种无非学，更好从头问老聃。
改葬西山延仲主簿特赐庆什次韵
作者：许景衡
朝代：宋

改卜西山痛更深，新瑩松柏未成林。三牲不待平时养，再命何胜永慕心。泉壤多应增喜气，陇云还为结愁阴。褒称重辱新诗句，拜德浑如旱岁霖。
改葬西山延仲主簿特赐庆什次韵
作者：许景衡
朝代：宋
体裁：七言律诗

改卜西山痛更深，新莹松柏未成林。三牲不待平时养，再命何胜永慕心。泉壤多应增喜气，陇云还为结愁阴。褒称重辱新诗句，拜德浑如旱岁霖。
故人惠马生笔
作者：许景衡
朝代：宋

闻说江南多笔工，马生所作尤瑰异。十年江海得妙旨，一日声名倾众技。故人怜我有书癖，数管不辞千里寄。齐锋出颖虽不殊，洒墨虚心皆已智。当年退之传毛颖，假辞托说终伤伪。我今草草又百载，矫首相望空两地。文房四子迭有无，商没参横似相避。鼠须栗尾乃见嫌，强欲用之随弃置。马笔端如故人面，眼瞥见时心已记。跳龙卧虎非世习，绾蛇萦蚓皆儿戏。岂知远适在加鞭，却效良工先利器。何当拂衣隐林麓，约史著书从素志。敢言名姓垂竹帛，自甘生死惟文字。敬谢故人因及马，梳毫截管惟精致。而今劲健已不售，要须软熟随人意。
故人惠马生笔
作者：许景衡
朝代：宋

闻说江南多笔工，马生所作尤瓌异。
十年江海得妙旨，一日声名倾众技。
故人怜我有书癖，数管不辞千里寄。
齐锋出颖虽不殊，洒墨虚心皆已智。
当年退之传毛颖，假辞託说终伤僞。
我今草草又百载，矫首相望空两地。
文房四子迭有无，商没参横似相避。
鼠鬚栗尾乃见嫌，强欲用之随弃置。
马笔端如故人面，眼瞥见时心已记。
跳龙卧虎非世习，绾虵萦蚓皆儿戏。
岂知远适在加鞭，却效良工先利器。
何当拂衣隐林麓，约史着书从素志。
敢言名姓垂竹帛，自甘生死惟文字。
敬谢故人因及马，梳毫截管惟精緻。
而今劲健已不售，要须软熟随人意。
敏叔浮梁诗有放教明月上扁舟之句因成小诗
作者：许景衡
朝代：宋

几年浪作红尘客，明月扁舟不自随。忽得浮梁好诗句，却思望柱旧家时。烟蓑雨笠多应在，利径名场两不知。会有功成身退日，不烦猿鹤怨归迟。
敏叔浮梁诗有放教明月上扁舟之句因成小诗
作者：许景衡
朝代：宋

几年浪作红尘客，明月扁舟不自随。
忽得浮梁好诗句，却思望柱旧家时。
烟蓑雨笠多应在，利径名塲两不知。
会有功成身退日，不烦猿鹤怨归迟。
敏叔除祠曹以诗二首寄之
作者：许景衡
朝代：宋

掉却淮南好郡章，歘然驰驿对天光。有谁更草诗人诏，应数从前水部郎。霄汉岂惟收旧物，鬓毛每苦叹新霜。十年尚有南昌客，尘土昏昏只恁忙。赵子相逢关塞间，一闻消息破愁颜。也知念旧心犹在，颇怪题诗寄尚悭。已分低头从簿领，却因归梦见江山。俱依风月应长好，谁似先生耐得閒。
敏叔除祠曹以诗二首寄之·其一
作者：许景衡
朝代：宋

掉却淮南好郡章，歘然驰驿对天光。有谁更草诗人诏，应数从前水部郎。霄汉岂惟收旧物，鬓毛每苦叹新霜。十年尚有南昌客，尘土昏昏只恁忙。
敏叔除祠曹以诗二首寄之·其一
作者：许景衡
朝代：宋

掉却淮南好郡章，歘然驰驿对天光。
有谁更草诗人诏，应数从前水部郎。
霄汉岂惟收旧物，鬓毛每苦嘆新霜。
十年尚有南昌客，尘土昏昏只恁忙。
敏叔除祠曹以诗二首寄之·其二
作者：许景衡
朝代：宋
体裁：七言律诗

赵子相逢关塞间，一闻消息破愁颜。也知念旧心犹在，颇怪题诗寄尚悭。已分低头从簿领，却因归梦见江山。俱依风月应长好，谁似先生耐得閒。
斗野亭
作者：许景衡
朝代：宋
体裁：七言绝句

得得来寻斗野亭，亭今已作镇官厅。壁间多少新诗句，见说当年聚德星。
无题
作者：许景衡
朝代：宋

功名等戏剧，俗眼自惊诧。诗酒有真味，多应知者寡。尝闻欧阳子，风月本无价。今我贫到骨，悬磬比居舍。就使一钱直，在我已不暇。故知造化意，特用相慰藉。
无题
作者：许景衡
朝代：宋

功名等戏剧，俗眼自惊诧。
诗酒有真味，多应知者寡。
甞闻欧阳子，风月本无价。
今我贫到骨，悬磬比居舍。
就使一钱直，在我已不暇。
故知造化意，特用相慰藉。
无题
作者：许景衡
朝代：宋

台奴初学语，丹子已能行。问叔今何处，嗔爷太懒生。会令主门户，岂复意功名。坐对江湖晚，横塘舟自横。
无题
作者：许景衡
朝代：宋

台奴初学语，丹子已能行。
问叔今何处，嗔爷太懒生。
会令主门户，岂復意功名。
坐对江湖晚，横塘舟自横。
旧有诗寄左与言兼呈刘元礼今因寓此仍用前韵寄刘
作者：许景衡
朝代：宋

东行长忆过新楼，衣綵题诗赠李舟。
千里尚歌公惠政，十年谁念我重游。
雨余三洞云俱散，水落双溪月自留。
莫恋城南好泉石，斯民属意富民侯。
旧有诗寄左与言兼呈刘元礼今因寓此仍用前韵寄刘
作者：许景衡
朝代：宋

东行长忆过新楼，衣綵题诗赠李舟。千里尚歌公惠政，十年谁念我重游。雨馀三洞云俱散，水落双溪月自留。莫恋城南好泉石，斯民属意富民侯。
早渡浙江
作者：许景衡
朝代：宋

官舟怜逐客，鸣橹破惊湍。霞气横江白，秋风送晓寒。平生独往愿，今日上恩宽。渐近严家濑，抬头觅钓竿。
早渡浙江
作者：许景衡
朝代：宋

官舟怜逐客，鸣橹破惊湍。
霞气横江白，秋风送晓寒。
平生独往愿，今日上恩寛。
渐近严家濑，抬头觅钓竿。
春日
作者：许景衡
朝代：宋
体裁：七言绝句

春日寻常醉不醒，而今春日若为情。青丝纤手成陈迹，举案齐眉已隔生。
春晚
作者：许景衡
朝代：宋
体裁：五言律诗

行乐连三月，渔樵亦醉吟。桑麻须日力，花絮识春深。飘泊惊时变，文章信陆沉。故园渺天末，无限欲归心。
晚晴
作者：许景衡
朝代：宋

南州苦卑湿，梅熟复何如。老夫厌巾屦，稚子在泥涂。新月出天末，微凉生雨馀。陶公入州府，此兴与谁俱。天街经暑雨，乌府绝尘氛。跃马人皆散，新蝉我独闻。风生初罢扇，日转渐无云。寄语同时客，清凉尚可分。
晚晴·其一
作者：许景衡
朝代：宋

南州苦卑湿，梅熟复何如。老夫厌巾屦，稚子在泥涂。新月出天末，微凉生雨馀。陶公入州府，此兴与谁俱。
晚晴·其一
作者：许景衡
朝代：宋

南州苦卑湿，梅熟復何如。
老夫厌巾屦，穉子在泥涂。
新月出天末，微凉生雨余。
陶公入州府，此兴与谁俱。
晚晴·其二
作者：许景衡
朝代：宋
体裁：五言律诗

天街经暑雨，乌府绝尘氛。跃马人皆散，新蝉我独闻。风生初罢扇，日转渐无云。寄语同时客，清凉尚可分。
晚行
作者：许景衡
朝代：宋

脉脉多愁思，栖栖复晚行。路回村更远，林邃客频惊。宿鸟非无处，归云自有情。乡关怅何许，天际暮山横。
晚行
作者：许景衡
朝代：宋

脉脉多愁思，栖栖復晚行。
路回村更远，林邃客频惊。
宿鸟非无处，归云自有情。
乡关怅何许，天际暮山横。
景城杂诗六首
作者：许景衡
朝代：宋

井邑遗孤垒，渔樵尚几家。洪河散陵谷，古冢入桑麻。燕子初经节，蜂儿几报衙。此身天地内，随处是生涯。故国岂不好，卑官良为贫。驱驰万里去，憔悴九河滨。乱水才通野，幽花已绣春。天公浑不惜，乞与作诗人。藜藿晨昏外，诗书寤寐间。百年皆物役，五斗愧身閒。暖日花争发，春风雁欲还。杖藜俯清浅，萧飒鬓毛斑。谁道边城远，春风也自来。咿哑林鸟啭，细碎野花开。日压初晨雾，龙惊昨夜雷。郊原閒驻马，极目绝纤埃。燕赵当南北，关河独郁盘。时平无戾气，岁闰有春寒。仰禄家千里，题诗思万端。危楼多晚照，倚遍小栏干。冰雪初消冻，关河已见春。民居乐丰岁，吏隐是閒人。黄水鱼偏美，青帘酒亦醇。吾生如有计，五斗未为贫。
景城杂诗六首·其一
作者：许景衡
朝代：宋
体裁：五言律诗

井邑遗孤垒，渔樵尚几家。洪河散陵谷，古冢入桑麻。燕子初经节，蜂儿几报衙。此身天地内，随处是生涯。
景城杂诗六首·其三
作者：许景衡
朝代：宋

藜藿晨昏外，诗书寤寐间。百年皆物役，五斗愧身閒。暖日花争发，春风雁欲还。杖藜俯清浅，萧飒鬓毛斑。
景城杂诗六首·其三
作者：许景衡
朝代：宋

藜藿晨昏外，诗书寤寐间。
百年皆物役，五斗愧身閒。
暖日花争发，春风鴈欲还。
杖藜俯清浅，萧飒鬓毛斑。
景城杂诗六首·其二
作者：许景衡
朝代：宋

故国岂不好，卑官良为贫。驱驰万里去，憔悴九河滨。乱水才通野，幽花已绣春。天公浑不惜，乞与作诗人。
景城杂诗六首·其二
作者：许景衡
朝代：宋

故国岂不好，卑官良为贫。
驱驰万里去，憔悴九河滨。
乱水纔通野，幽花已绣春。
天公浑不惜，乞与作诗人。
景城杂诗六首·其五
作者：许景衡
朝代：宋

燕赵当南北，关河独郁盘。
时平无戾气，岁闰有春寒。
仰禄家千里，题诗思万端。
危楼多晚照，倚徧小栏干。
景城杂诗六首·其五
作者：许景衡
朝代：宋

燕赵当南北，关河独郁盘。时平无戾气，岁闰有春寒。仰禄家千里，题诗思万端。危楼多晚照，倚遍小栏干。
景城杂诗六首·其六
作者：许景衡
朝代：宋
体裁：五言律诗

冰雪初消冻，关河已见春。民居乐丰岁，吏隐是閒人。黄水鱼偏美，青帘酒亦醇。吾生如有计，五斗未为贫。
景城杂诗六首·其四
作者：许景衡
朝代：宋
体裁：五言律诗

谁道边城远，春风也自来。咿哑林鸟啭，细碎野花开。日压初晨雾，龙惊昨夜雷。郊原閒驻马，极目绝纤埃。
曾汝器既别奉寄
作者：许景衡
朝代：宋

忆在西斋日，斯文得细论。别离空岁月，飘泊任乾坤。把酒馀风味，看云各泪痕。扁舟独归处，烟水暮昏昏。
曾汝器既别奉寄
作者：许景衡
朝代：宋

忆在西斋日，斯文得细论。
别离空岁月，飘泊任干坤。
把酒余风味，看云各泪痕。
扁舟独归处，烟水暮昏昏。
望湖楼示世厚
作者：许景衡
朝代：宋
体裁：七言绝句

楼头满眼是湖山，瑟瑟清风燕坐间。三伏长涂走尘土，他年记取此时閒。
朱君文拉游净明寺因迓张宰诗
作者：许景衡
朝代：宋

火云涌晴空，矗矗尽奇巘。午汗麾白雨，俯仰无从遁。招提据高冈，万木森偃蹇。凉飙落冰雪，爽籁发丝管。朱侯真好事，十里过南坂。怜我堕深甑，相将振馀喘。栏干俯屈曲，巾屦容跣袒。风苗翠浪翻，海屿青螺远。况兹接尊酒，笑语倾怀悃。浮云识醉歌，彩羽惊檀板。新凉知几日，已觉秋风转。事业愧初心，明时羞冗散。主人勤使事，暌阔心不展。双凫归未归，红日林梢晚。
朱君文拉游浄明寺因迓张宰诗
作者：许景衡
朝代：宋

火云涌晴空，矗矗尽奇巘。
午汗麾白雨，俯仰无从遁。
招提据高冈，万木森偃蹇。
凉飈落冰雪，爽籁发丝管。
朱侯真好事，十里过南坂。
怜我堕深甑，相将振余喘。
栏干俯屈曲，巾屦容跣袒。
风苖翠浪翻，海屿青螺远。
况兹接尊酒，笑语倾怀悃。
浮云识醉歌，彩羽惊檀板。
新凉知几日，已觉秋风转。
事业愧初心，明时羞冗散。
主人勤使事，暌阔心不展。
双鳬归未归，红日林梢晚。
李伯时画陶渊明其犹子遗余作此谢之
作者：许景衡
朝代：宋

斯人今何在，古冢号寒木。简编漫遗言，风采不可复。龙眠真伟人，千载识高躅。神交入心匠，醉墨烂盈幅。萧然出尘意，岂独旧眉目。仲容还好事，收拾珍笥椟。世人浑未见，惠然投我欲。乘田元不耻，折腰亦何辱。行藏固有在，今昔岂余独。新诗第甲乙，三径森松菊。少陵曾未知，浪疑公避俗。我生痴钝杀，野性等麋鹿。长恐探道浅，轻比抵鹊玉。人生适意耳，何苦自羁束。低头拜公像，尘土方碌碌。
李伯时画陶渊明其犹子遗余作此谢之
作者：许景衡
朝代：宋

斯人今何在，古冢号寒木。
简编漫遗言，风采不可復。
龙眠真伟人，千载识高躅。
神交入心匠，醉墨烂盈幅。
萧然出尘意，岂独旧眉目。
仲容还好事，收拾珍笥椟。
世人浑未见，惠然投我欲。
乘田元不耻，折腰亦何辱。
行藏固有在，今昔岂余独。
新诗第甲乙，三径森松菊。
少陵曾未知，浪疑公避俗。
我生痴钝杀，野性等麋鹿。
长恐探道浅，轻比抵鹊玉。
人生适意耳，何苦自羁束。
低头拜公像，尘土方碌碌。
李彦益过景城以诗寄之
作者：许景衡
朝代：宋
体裁：七言律诗

闻说安仁过东县，却撩梅福欲归心。画船长是半日到，秋水而今几尺深。人散渡头飞鹭下，月明波底老龙吟。一杯相属知何日，驿路蝉声急暮林。
松门诗
作者：许景衡
朝代：宋

竹轿兼程去，松门百里余。
荒林疑兽伏，穷海异人居。
山拥波涛急，沙轻步履虚。
来因王事耳，此外敢踌躇。
松门诗
作者：许景衡
朝代：宋

竹轿兼程去，松门百里馀。荒林疑兽伏，穷海异人居。山拥波涛急，沙轻步履虚。来因王事耳，此外敢踌躇。
柯运判修试院
作者：许景衡
朝代：宋

当年龙阁帅闽中，辟馆兴贤特地雄。还见芝兰修世职，固知斧藻有家风。堂堂剑佩瞻遗像，衮衮簪绅出泮宫。劝学一门真盛事，西州何独美文翁。
柯运判修试院
作者：许景衡
朝代：宋

当年龙阁帅闽中，闢馆兴贤特地雄。
还见芝兰修世职，固知斧藻有家风。
堂堂剑佩瞻遗像，衮衮簪绅出泮宫。
劝学一门真盛事，西州何独美文翁。
梅
作者：许景衡
朝代：宋
体裁：七言绝句

朔风吹雪满长安，闽越生来不识寒。却有暗香飘六出，不须借与外人看。
梨花
作者：许景衡
朝代：宋
体裁：古风

飞琼端是张公女，独对东风无一语。粉泪盈盈春欲暮，看尽夭桃作红雨。
楼朝议挽辞
作者：许景衡
朝代：宋

金闺早通籍，银兔屡分符。文采倾簪笏，讴谣足裤襦。联荣看子舍，从养亦神都。八十终天禄，朋侪更有无。东南独耆德，湖海老门生。未厌遗簪旧，频烦倒屣迎。音容忽冥漠，岁月又峥嵘。梦入鄞江路，依稀晚柝声。
楼朝议挽辞·其一
作者：许景衡
朝代：宋

金闺早通籍，银兔屡分符。
文采倾簪笏，讴謡足袴襦。
联荣看子舍，从养亦神都。
八十终天禄，朋侪更有无。
楼朝议挽辞·其一
作者：许景衡
朝代：宋

金闺早通籍，银兔屡分符。文采倾簪笏，讴谣足裤襦。联荣看子舍，从养亦神都。八十终天禄，朋侪更有无。
楼朝议挽辞·其二
作者：许景衡
朝代：宋
体裁：五言律诗

东南独耆德，湖海老门生。未厌遗簪旧，频烦倒屣迎。音容忽冥漠，岁月又峥嵘。梦入鄞江路，依稀晚柝声。